Sve lekcije>\tIdentity i Access servisi u aktivnom dir ...>\nIdentity i Access servisi u aktivnom direktorijumu\nIdentity and Access (IDA) menadžment solucije omogućavaju administratoru da pojednostavi i centralizuje upravljanje korisničkim identitetima (User Identities) i dozvolama za pristup (Access Permissions). IDA solucije koriste direktorijumske servise kao što je na primer aktivni direktorijum (Active Directory Domain Services (AD DS) i uloge servera za upravljanje identitetima i entitetima kao što su kompjuteri i sigurnosne grupe. Sa solucijama kao što su Microsoft Identity Lifecycle Manager (ILM) 2007 administrator može da upravlja celim životnim ciklusom korisničkih identiteta. IDA Menagement je kritična funkcija u bilo kojem AD DS okruženju.\nPotreba za IDA Management solucijama\nIDA Management solucije pomažu administratorima da upravljaju različitim identitetima koje korisnici mogu da poseduju. Neke iskorišćenosti IDA solucije uključuju:\nOdržavanje više Identity Store-a u organizaciji: IDA solucije pomažu u održavanju više Identity Store-a uključujući: AD DS, Active Directory Lightweight Directory Services (AD LDS), Lotus Notes, Novell eDirectory, HR Databases, Proprietary Directories, Many Directory-enabled applications.\nOdređivanje tačne i autoritativne informacije o identitetu: IDA solucije pomažu administratorima da sinhronizuju, održavaju i ažuriraju informacije o identitetu kroz više Identity Stores-a.\nProvisionig and Deprovisioning User Accounts: IDA solucije se mogu koristiti za automatizovanje Provisioning procesa. Automatizacija osigurava konzistentnost podataka, integritet i povećani nivo sigurnosti u poređenju sa ručnim procesom.\nAutentifikacija i autorizacija korisnika: IDA solucije osiguravaju da korisnički identiteti budu autentifikovani i autorizovani kao Access Control informacija, kao što je Access Control List (ACL). IDA solucije pomažu administratorima da zaštite razmenu poverljivih informacija kroz različite mreže.\nSecuring Collaboration of Partners and Vendors: Sa IDA solucijama, administrator može da koristi Domain trust, Forest trust i Federation for Vendors, External Partners, kao i druge divizije za pristup podacima u organizaciji.\nZaštita pristupa i distribucije osetljivih podataka: Sa IDA solucijama, administrator može da obezbedi poverljive detalje vezane za biznis kompanije od neautorizovanog pristupa i distribucije čak i ako je fajl koji sadrži informacije kompromitovan. Na primer, PowerPoint prezentacija koja je namenjena za korišćenje zaposlenih može da se zaštiti koristeči Active Directory Management Services (RMS) da bi se osiguralo da samo zaposleni mogu da pristupe i čitaju prezentaciju, čak i ako fajl upadne u ruke neautorizovanom licu.\nŠta je AD LDS?\nActive Direcotory Lightweight Directory Services (AD LDS) uloga je ranije bila poznata pod imenom Active Directory Application Mode (ADAM). AD LDS je Lightweight Directory Access Protocol (LDAP) direktorijumski servis koji podržava direktorijumski pristupne aplikacije. Glavna komponenta AD LDS-a uključuju baze podataka, instance, šemu i particije. Konfiguracija više instanci može da pruži redundantnost baze podataka i može da poveća dostupnost. Administrator može da konfiguriše replikaciju da sinhronizuje podatke u direktorijumu koji pripadaa bilo kojoj AD LDS instanci. Uz to administrator može da integriše AD DS sa AD DS da bi pružio pristup dodatnim korisnicima unutar mrežnog okruženja.\nAD LDS uloga je LDAP direktorijumski servis koji podržava direktorijumski dostupne aplikacije. AD LDS se ranije nazivao Active Directory Application Mode (ADAM).\nAdministrator može da koristi AD LDS da bi odradio većinu funkcija koje nudi AD DS. Prednost AD LDS-a je u tome što on ne zahteva pouzdanost koju zahteva AD DS kao što je izgradnja domenskih kontrolera ili domena. Kada AD LDS i AD DS obitavaju u istom okruženju, AD LDS može da koristi AD DS da bi autentifikovao Windows-based sigurnosne subjekte (Security Principals). Administrator može da izgradi AD LDS na kompjuteru koji radi na Windows Server 2008, uključujući domenski kontroler jer AD LDS instanca radi kao samostalni serverski servis.\nAD LDS scenario izgradnje (Deployment Scenarios)\nDirecotory Store: Sve direktorijumski pristupne aplikacije u preduzeću mogu da koriste AD LDS kao svoju bazu. AD LDS može da smesti direktorijumske podatke koje pripadaju aplikaciji u Local Directory Store.\nExtranet Authentication Store: AD LDS može da ponudi Extranet Autentication Store. Na primer, veb portal aplikacija koja upravlja Extranet pristupom aplikacijama u organizaciji može da iskoristi identitete koji su eksterni za AD DS organizacije.\nIdentity Systems Consolidation: Administrator može da koristi AD LDS za smeštanje jednostranog pogleda svih poznatih informacija o identitetu. Ova informacija može da se odnosi na korisnike u preduzeću, na aplikacije i na mrežne resurse.\nDevelopment Environment: Možemo da koristimo AD LDS kao prototip ili okruženje da bismo testirali kompatibilnost aplikacije i šeme, pre izgradnje samih aplikacija koristeći AD DS kao svoj Directory Store.\nAD LDS komponente\nAD LDS nudi hijerarhijski direktorijumski magacin koristeći Extensible Storage Engine (ESE) za smeštanje fajlova. AD DS takođe koristi istu ESE File Storage tehnologiju.\nAD LDS podržava i LDAP konekcija i Secure LDAP (LDAPS) konekcije. Sve LDAP konekcije koriste Transmission Control Protocol (TCP) port 389, po defoltu. Sve Secure LDAP konekcije koriste TCP port 636 po defoltu.\nŠta je Identity Federation?\nIdentity Federation (federacija identiteta) je proces koji omogućava distribuciju identifikacije, autentifikacije i autorizacije kroz Organization and Platform Boundaries (granice). Administrator može da implementira Identity Federation između dve organizacije koje između sebe imaju odnos poverenja. Kao deo poverenja, organizacije definišu resurse kojima će pristupati druga organizacija i proces koji omogućava takva akcija.\nAdministrator može da koristi AD FS ulogu servera da bi implementirao Identity Federation na Windows Server 2008 kompjuteru. AD FS je Identity solucija koja pruža aerodinamički (Streamlined) pristup internim i eksternim Browser-based klijentima za jednu ili više Internet-based zaštićenu aplikaciju. Ovo je moguće čak i kad su korisnički nalozi i aplikacije nalaze u različitim mrežama ili različitim organizacijama.\nIdentity Federation scenarija\nMožemo da koristimo AD FS za sigurno deljenje informacija kroz Federation Trust. Administrator može da koristi kombinaciju različitih AD FS uloga servera da bi ujedinio mehanizme za proveru identiteta - autentfikaciju, i time ispunio potrebe svoje organizacije. i time ispunio potrebe svoje organizacije.\nSledeća tabela opisuje različite poslovne scenarije kao što su Business-to-Business (B2B), Business-to-Employee (B2E), Business-to-Consumer (B2C).\nIdentity Federation Business zahtevi\nAdministratori mogu da koriste AD FS za kontrolu korisničkog pristupa resursima i za pristupanje unutar organizacije i za pristupanje resursima iz partnerske organizacije. Moramo da identifikujemo odgovarajuće poslovne zahteve i moramo da ih mapiramo sa jednim od mogućih scenarija izgradnje (Deployment Scenarios).\nKorisnici mogu da koriste AD FS za Web-based, Single-sign-on (SSO) autentifikaciju koja podržava B2B scenarija. Kao dodatak, AD FS može da se izdizajnira za Federated Web SOO with Forest Trust da bi podržao B2E scenarija. Administrator takođe može da koristi AD FS za veb SSO da bi podržao pristup kupaca aplikacijama u B2C scenariju.\nŠta je Federation Trust?\nFederation Trust je poslovni dogovor između dve organizacije. Ovo poverenje može da se uspostavi kada dve organizacije izgrade barem 2 AD FS Federation servera. Kao dodatak, ovi partneri moraju da konfigurišu njihove Federation Service postavke na odgovarajući način. Federated B2B Partnerships identifikuju poslovne partnere kao jedan od sledečih tipova organizacije.\nNakon kreiranja Federation Trust-a, korisnici u Account Partner organizaciji mogu da pošalju autentifikacione zahteve koristeći Federation Trus na veb serveru u Resources Partner organizaciji. Federation Trust se ne koristi u veb SSO scenariju.\nAD FS komponente\nAD FS solucija sastoji se od sledećih komponenata:\nFederation Trust: Ova komponenta je deo AD FS implementacije kada je poslovni dogovor ili Partnership skovan u Inter-organizational ili Intra-organizational Set up-u. Administrator može da koristi AD FS za kreiranje Federation Trust između dve organizacije za korisnike da bi mogli da pristupaju resursima kroz organizacije ili tehničke granice.\nAccount Partner: Ova komponenta u Federation Trust-u hostuje i upravlja korisničkim nalozima poverenja. Možemo da smeštamo korisničke naloge u AD DS, Active Directory Application Mode (ADAM) ili AD LDS-u.\nResource Partner: Ova komponenta u Federation Trust-u smešta veb servere koji hostuju jednu ili više Web-based aplikacija. Resources Partner veruje Account partneru koji odrađuje autentifikaciju korisnika i pruža sigurnost.\nFederation Service (Server): Federation Service Server funkcioniše kao sigurnosni token servis. Kao dodatak, ovaj servis rutira autentifikacione zahteve od eksternih korisničkih naloga u partnerskoj organizaciji i klijenata na Internetu. Sve implementacije AD FS zahtevaju barem jedan Federation Service da bude instaliran na Windows Server 2008 kompjuteru.\nFederation Service Proxy: Ova komponenta je obično izgrađena u perimetar mreži. Ova izgradnja pomaže zaštiti Federation servera na nivou Account Partnera ili na nivou Resources Partnera ili na oba ova nivoa. Administrator može da implementira Proxy of the Federation server da bi izbegao direktno izlaganje Federation servera na Internetu.\nAD FS Web Agents: AD FS veb agenti nude konekciju između Web-based aplikacije i Federation servisa. Administrator može da implementira AD FS veb agenta kao Internet Server Application Programming Interface (ISAPI) Extension u IIS koji ili dozvoljava ili zabranjuje pristup dva tipa veb aplikacija. Jedan od ta dva tipa aplikacija je Claims-aware Applications i ova aplikacija je napisana ili modifikovana da identifikuje način na koji se koristi AD FS Claims. Windows-based Token-enabled Applications je aplikacija poznata kao Legacy aplikacija, nije kodirana da podržava Claims. Umesto toga, ova aplikacija može da odluči o autorizaciji na osnovu sigurnosnog identifikatora (SID) i Access Control Liste (ACL).\nŠta je AD RMS?\nScenario korišćenja AD RMS-a uključuje zaštitu i-mejl poruka, primenjivanje prava (Rights Enforcement) i zaštitu sadržaja na Internetu. Možemo da uporedimo Secure – Multipurpose Internet Mail Extensions (S-MIME), Access Control Lists (ACLs), Encrypting File System (EFS), Active Directory Rights Management System (AD RMS) tehnologije da bismo selektovali tehnologiju koja nam najviše odgovara za zaštitu informacija u našem biznis scenariju.\nAD RMS infrastruktura zasniva se na Active Directory PKI infrastrukturi. AD RMS iznajmljuje nekoliko licenci i sertifikata koje AD RMS-enabled klijentske aplikacije koriste za upravljanje Rights-Protected sadržajem.\nKako je Access Management primenjen korišćenjem AD RMS-a?\nAD RMS je Windows Server 2008 Rights Management tehnlogija koja pomaže u zaštiti digitalnih vrednosti kao što su, dokumenti, i-mejlovi i drugi sadržaji.\nAD RMS koristi Policy Rules (pravila polisa) da bi odredio da li primalac može da pristupi podacima ili da li može da deli podatke. Pored toga AD RMS određuje vremenski period u kojem primalac može da koristi podatke. Dalje, on pruža dosledno prisiljavanje Information Access polisa. Administrator može da koristi polise za upravljanje pristupom informacijama koje treba da budu zaštićene.\nAD RMS solucija zahteva sledeće komponente:\nAD RMS server,\nAD RMS-enabled klijenta koji je startovao AD RMS-enabled Browser kao što je Internet Explorer ili program kao što je Microsoft Word ili Microsoft PowerPoint u Microsoft Office paketu 2007.\nScenarija korišćenja AD RMS-a\nAD RMS je tehnologija koja štiti informacije koje AD RMS-enabled aplikacije koriste da bi zaštitile digitalne informacije od neautorizovanog pristupa. Administrator takođe može da koristi AD RMS da bi pružio doslednu zaštitu svih digitalnih informacija. AD RMS je fleksibilna tehnologija koja dozvoljava programerima da kreiraju aplikacije koje rade zajedno sa AD RMS-om.\nAdministrator može da koristi AD RMS da:\nzaštiti i-mejl poruke: Administrator može da ograniči korisnike tako da oni ne mogu da prosleđuju i-mejl poruke ili ne mogu da postavljaju Expiry Date na i-mejl porukama.\nprimenjuje File Rights: Administrator može da spreči korisnike da modifikuju ili štampaju poverljive fajlove.\nzaštiti intranet sadržaj: Možemo da integrišemo AD RMS infrastrukturu sa Microsoft Office SharePoint Server-om 2007 da bismo zaštitili dokumente na Share Point–based intranet sajtu. Nakon toga administrator može da dozvoli samo autorizovani pristup podacima na intranet sajtu.\nTehnologije za zaštitu informacija\nU organizaciji ćemo možda morati da zaštitimo i-mejl poruke koje se šalju kroz Firewall. Kao dodatak, administrator će možda morati da zaštiti dokumente tako da samo korisnici sa specijalnim dozvolama mogu da vide ili štampaju dokumente. Da bi implementirali takvu sigurnost i zaštitu podataka, administrator može da koristi sledeće tehnologije:\nSecure–Multipurpose Internet Mail Extensions (S-MIME): Ova tehnologija pruža enkripciju pomoću javnog ključa i podršku za digitalno potpisivanje za MIME. Ipak, administrator ne može da koristi S-MIME da zaštiti dokumente koji nisu i-mejl poruke. S-MIME takođe ne mogu da kontrolišu Usage Rights kao što su mogućnost sprečavanja kopiranja ili štampanja zaštićenih informacija.\nAccess Control Lists (ACLs): Ova tehnologija štiti fajlove i foldere od neautorizovanog pristupa. ACLs, ipak, zahtevaju NT File System (NTFS). Ako uklonite fajl sa ACL dozvolama iz kontejnera u kojem su dozvole postavljene, restrikcija za taj fajl koju propisuje dozvola nije više validna.\nEncrypting File System (EFS): Ova tehnologija štiti fajlove koristeći Symmetric Key Encryption zajedno sa Public Key tehnologijom. EFS enkripcija podržava pomeranje i menjanje imena podataka samo na NTFS volumenima. Ako kopiramo ili pomeramo šifrovani fajl ili folder na hard drajv koji je formatiran sa fajl sistemom koji nije NTFS, fajl ili folder će biti dešifrovan.\nAD RMS: Ova tehnologija štiti digitalne informacije od neautorizovanog korišćenja, Online ili Offline i unutar ili izvan Firewall-a. AD RMS nije tehnologija koju možete da koristite da biste zamenili S-MIME, ACL ili EFS. AD RMS samo povećava sigurnosnu strategiju organizacije. AD RMS štiti informacije kroz dosledno korišćenje polisa, koje se odnose na informacije gde god da se one pomeraju. Nakon dodavanja AD RMS zaštite digitalnom fajlu, zaštita ostaje na fajlu. Po defoltu, samo vlasnik sadržaja može da ukloni zaštitu sa fajla. Vlasnik takođe može da dodeli druge korisničke dozvole za gledanje, kopiranje i štampanje fajla.\nIdentifikovanje AD RMS komponenata\nAD RSM infrastruktura uključuje nekoliko serverskih i klijentskih komponenata. Sledeća tabela opisuje različite AD RMS komponente:\nIdentity i Access servisi u aktivnom direktorijumu 1\nIdentity i Access servisi u aktivnom direktorijumu 2\nIdentity i Access servisi u aktivnom direktorijumu 3


Vreme 1230 - Pozoriste: Poetika distopije\nOvogodišnji Bečki pozorišni festival (Wiener Festwochen) pod vođstvom novog intendanta, pijaniste Markusa Hinterhojzera, i iskusne direktorke drame Fri Lejsen, potvrdio je njegovo interdisciplinarno i multumedijalno usmerenje, koje je već godinama trend među prestižnim međunarodnim festivalima. Ovo podrazumeva da pored muzičkog dela programa, s težištem na operi, i dramskog dela programa, festival prate izložbe, filmovi, koncerti, performansi i podijumske diskusije. Interdisciplinarnost se takođe ogleda u težnji da se prikaže što veći broj predstava koje prelaze žanrovske granice i koriste elemente likovnih umetnosti. U muzičkom delu programa, na primer, viđena je muzička drama o građanskom ratu u Kongu, za koju je belgijski kompozitor, polazeći od Verdijevog Magbeta, komponovao muziku sa elementima afričke tradicionalne muzike. Viđeno je i nekoliko predstava koje slave elemenat sporosti u pozorištu. Tako su u predstavi kineskog režisera, koja je u programu opisana kao "meditativna", gledaoci imali priliku da sat vremena posmatraju kako pred njihovim očima nastaje slika: na podu bine ležao je glumac u ulozi monaha, a oko njega je umetnik crtao velike paukove.\nPoseban doživljaj bila su predavanja južnoafričkog slikara i vizuelnog umetnika Vilijama Kentridža, čije delo karakteriše samosvojan spoj lirskog i političkog. Bilo je osvežavajuće anahrono čuti da jedan umetnik čita publici delove iz Platonove Države, pri čemu je Platonova parabola o pećini poslužila kao polazište za promišljanje odnosa između stvarnosti i iluzije u umetnosti. Kentridžovu priču pratili su kratki filmovi, a među najupečatljivijima bio je film o prirodi stvaralačkog procesa. U njemu vidimo Kentridža kako započinje crtež s motivom konja. Ubrzo se iza njega pojavljuje takođe Kentridž, koji posmatra šta njegov dvojnik radi: umetnik se u kreativnom procesu, želi se reći, razdvaja na stvaraoca i nadglednu instancu. Nadgledna instanca ljubazno kritikuje crtež i daje predloge za njegov dalji razvoj; stvaralac se nervira. U sledećoj fazi nadgledna instanca nudi stvaraocu knjigu da malo bolje prouči anatomiju konja, što ovaj odlučno odbija. U poslednjoj fazi nadgledna instanca je zavaljena na otoman i komentariše rezultat. Crtež je dobar, ali je umesto konja nastao nosorog. Kentridž je pokazao da ume da zabavi publiku, ali i da je podstakne na razmišljanje.\nBOLJI ŽIVOT: Iz dramskog dela festivala izdvajamo dve predstave koje povezuje distopijska vizija čovečanstva u kombinaciji sa iščašenim humorom. Predstava Stavanger (Pulp People) dolazi iz Lijepaje u Letoniji, a postavio ju je ruski režiser srednje generacije Konstantin Bogomolov. Ovaj nagradama ovenčani režiser razvio je predstavu na osnovu teksta ruske autorke Marine Krapivine.\nAkteri drame nalaze se u "kutiji" koja je prema publici zatvorena staklenim zidom; u toj multifunkcionalnoj prostoriji zbijeni su svi neophodni objekti svakodnevnog života kao što su frižider, krevet ili klozetska šolja. "Kutija" predstavlja u isti mah nekoliko stanova, ali i dve države, Letoniju i Norvešku (Stavanger je grad u Norveškoj). Više scena teče simultano, a na monitoru iznad bine pratimo povrh toga i četovanje Letonke Kike i Norvežanina Oda. Skučenost prostora i sabijenost ljudi i predmeta asocira, kao na platnima Maksa Bekmana, na egzistencijalnu skučenost situacije u kojoj se protagonisti nalaze, kao i odsustvo vrednosti koje bi životu dale uređenost i smisao. Životne priče aktera su bizarne, dešavanje odlikuje groteska i crni humor: saznajemo, na primer, da je ćerka iz prvog braka Kikinog muža nakon saobraćajne nesreće ostala bez glave, zbog čega joj je presađena glava njene babe, koju joj je ova ustupila pod uslovom da se nikada ne pogleda u ogledalo.\nŠta je za Kiku sinonim za bolji život? Budući da svoje pozitivne vizije o budućnosti ne može da fiksira za Evropsku uniju, jer je njena zemlja već u njoj, Kikin ideal je Norvežanin i Norveška, zemlja bogata naftom. Ludi seks na koji se Kika i Od međusobno podstiču postoji, međutim, samo u njihovoj elektronskoj razmeni. Kada Kika poseti Norvežanina, situacija na terenu je drugačija: ljubavna razmena odvija se uz pomoć funkcionalnih predmeta – on ima malu bor-mašinu, a ona malu drvenu ploču. On leži iza nje i pita glasom kao da čita izveštaj sa berze da li ga ona "oseća" – pre toga smo čuli kako je uključio svoju mašinicu – na šta ona istim tonom odgovara "da", a na pitanje koje sledi, da li je "veliki", čujemo još jednom njeno monotono "da". Time je stvar završena: mašinica je isključena i može da se spava. Ove i slične iščašene scene izazivaju gromki smeh, ali u njima je i nešto jezovito. U svetu Stavangera su otupelost i duševna pustoš preovlađujuće stanje, a sve što je rečeno izgovara se jednoličnim tonom bez ikakvog osećanja.\nUskoro će Kika uvideti da je njen Norvežanin sin bogatih roditelja, ali i bivši narkoman, sa bivšom ženom i sinom koji ima Daunov sindrom. Pri poseti njegovoj porodici, tokom večere, Kiku će bivša Odova žena obavestiti da sina hrani kašom od heroina – skupo je, doduše, ali mu donosi zadovoljstvo. Sin još ist večeri umire od preterane doze, a Kika se iz obećane zemlje Norveške vraća u Letoniju svome mužu.\nGroteskan je i tok svesti dede koga hrani Kikina pastorka s glavom babe. Deda je nakon šloga nepokretan i ne može da govori; pritiskom na zeleno dugme signalizira da mora da jede, a pritiskom na crveno da mora da se isprazni. Pri svemu tome deda se oseća kao Bog: on posmatra kako drugi žive i shvata da je njemu u odnosu na njih dobro. Kroz crni humor probija u predstavi slika čovečanstva u fazi poodmaklog nihilizma; ako tako izgleda čovek u moderna vremena, kao da sugeriše predstava, onda je i život u plemenskoj zajednici bio bolji.\nPROČITANE MISLI: Predstavu Žerminal osmislili su i režirali Halori Gerger i Antoan Defort, koji su za potrebe razvijanja sličnih nekonvencionalnih predstava u Briselu i Lilu osnovali trupu L’Amicale de production. Umesto uobičajenih biografskih podataka, u pratećem programu predstave nalazimo šture informacije o njihovoj poetici. Ovaj belgijsko-francuski duo očigledno ceni tajanstvenost: glavna stvar koju saznajemo o Gergeru je da radi na "istoriji ideja, budući da su sve ideje već bile smišljene kad sam ja stigao"; dok Defort eksperimentiše sa "transdisciplinarnim" povezivanjem videa, tona, instalacija i teksta.\nPredstavu Žerminal odlikuje inteligentan i studiozno promišljen koncept u kombinaciji sa precizno izvedenom formom. Predstava je višeslojna i može se čitati na različitim nivoima, ali i bez upuštanja u značenjske dubine gledalac može da uživa u izvanrednom humoru koji lebdi nad celinom. Predstava započinje u potpunom mraku, a potom sa različitih strana na trenutke prodire poneki snop svetla. Imajući u vidu naziv predstave, koji po kalendaru Francuske revolucije označava prolećni mesec u kojem počinje klijanje, gledalac pomišlja na stvaranje sveta. U potpunoj tišini polako razaznajemo da na podu sede tri muškarca i jedna žena, a da svetlo dolazi iz njihovih baterijskih lampi privezanih za mašine koje liče na laptopove. Radnja započinje kada jedan od aktera misao koja mu je u glavi vidi otkucanu na crnoj pozadini bine, što ga navodi na ideju da i drugi na isti način mogu iskazati svoje misli. Korak po korak, oni otkrivaju da mogu razmenjivati misli i bez posredstva mašina, a nakon otkrića mikrofona u podzemlju bine, shvataju da mogu puštati glasove, a uz njihovu pomoć formirati slogove i reči. Oduševljeni otkrićem govora, oni dolaze na ideju da popišu stečena znanja tako što će na zidu popisati stvari koje ih okružuju. To je veoma duhovita scena, u kojoj akteri razdvajaju predmete i apstraktne pojmove tako što predmete podvode pod kategoriju "pok-pok" – budući da proizvode zvuk "pok-pok" kada se u njih udari mikrofonom – a apstraktne pojmove pod kategoriju "fr-fr".\nCelina deluje kao parabola o nekom budućem vremenu u kojem je znanje o tehničkim napravama, bez kojih je naš svet nezamisliv, izgubljeno, ali su mašine ostale. U pervertiranom procesu novog nastanka sveta, ljudi putem tehnike, koju ne razumeju, dobijaju podsticaje za dalji razvoj; kompjuter je novi Bog iz koga se ponovo stvara svet. Crna prostorija u kojoj živi kvartet dobiće u pozadini sliku šume nakon što akteri slučajno otkriju da pritiskom dugmeta na kompjuteru nastaju slike. Gde se oni zapravo nalaze ostaje nejasno, ali je nesumnjivo da ta crna prostorija predstavlja čitav njihov svet. Da postoje i drugi svetovi saznajemo na osnovu telefonskog razgovora sa ženom od koje očekuju pomoć za svoj dalji razvoj. Ona im nudi paket sa "četiri principa termodinamike", što ovi prihvataju, nemajući nikakvu predstavu o čemu je tu reč, ali telefonistkinja ubrzo otkriva da joj je zabranjeno da s njima razgovara, i prekida vezu. Kada više ne znaju kako dalje, protagonisti diskutuju o svom prethodnom razvoju. Iznenađenje nastaje kada na pozadinskom zidu bine vide šemu razvoja kompletnog komada u kome se nalaze, precizno linearno izrađenu, uz popisane glavne i sporedne motive. Bio je to efektan kraj ove sadržinski i formalno izuzetno originalne predstave, o čijim stvaraocima ćemo u budućnosti sigurno još čuti.


Stranačke aktivnosti\t Čet, 12.07.2018. 23:30 | Saopćenje\nVečeras je u Sarajevu u Centru za kulturu i mlade u Jelićevoj održana tribina Naše stranke pod nazivom “Sarajevo, grad otvorene ruke”. Učesnici tribine su bili Damir Marjanović, član Predsjedništva Naše stranke, Sabina Ćudić i Nasiha Pozder, potpredsjednice Naše stranke, Vibor Handžić, predsjednik Kantonalnog odbora Sarajevo, Neira Dizdarević, zastupnica Naše stranke u Skupštini Kantona Sarajevo, te Redžo Lemezan, najmlađi vijećnik (OV Ilidža) u BiH i Tarik Jažić, predsjednik OO Naše stranke Stari Grad Sarajevo.


Ukoliko danas napravite upit, četiri noćenja s doručkom i avionski prevoz do Baden-Badena od 6. juna koštaće vas 530, umesto redovne ponude od 590 evra.\nBaden Baden je prava oaza nemačke kulture i istorije. U samom gradu postoji 14 termalnih izvora sa temperaturom između 14 i 66 °C, koji dnevno izbace više od 3,5 miliona litara vode. Sa svojim lekovitim izvorima, visokospecijalizovanim klinikama, izuzetnim hotelima i prelepim parkovima, Baden Baden je idealno mesto za odmor i oporavak. Mineralne vode u Baden-Badenu su bogate natrijum-hloridom, magnezijumom, litijumom i imaju temperaturu od 50 - 66°C. Koriste se pri lečenju reumatskih bolesti.\nOvde pogledajte više o ponudi.\nSuperodmor, ponuda dana, Baden Baden\nVeliko Kontikijevo sniženje za leto na Samosu i Kosu: Uštede i do 250 evra za polazak 23. juna\nNovu godinu provedite u Bariju i to po specijalnoj ceni\nPulja je jedna od 20 pokrajina u Italiji. Nalazi se na jugoistoku zemlje i geografski bi mogla da se podeli na dve celine. Severni deo čini Bari, glavni grad regije i poluostrvo Gargano, dok je južni deo poznat po interesantnim gradićima kao što su Alberobelo i Leće.\nNe propustite specijalnu ponudu KonTikija i velike uštede za letovanje na grčkim ostrvima.


JZU Bolnica Trebinje – Page 2 – Javna zdrastvena ustanova Bolnica Trebinje\n21 Dec: OBAVJEŠTENJE – TEO TOMIĆ, PEDIJATAR- GASTROENTEROLOG\nDr Teo Tomić, poznati mostarski specijalista pedijatar - gastroenterolog, ordiniraće u našoj Ustanovi, od 07. do 09. januara 2022. godine. Dr Tomić će vršiti i ultrazvuk kukova. Sve informacije možete dobiti na telefon broj 065/621-057 ili 059/223-755 lokal 136.\n08 Dec: OBAVJEŠTENJE – GINEKOLOGIJA\nČast nam je obavijestiti vas da će dr Luka Anđelić, specijalista ginekologije i akušerstva,ordinirati na Odjeljenju za ginekologiju i akušerstvo JZU Bolnica Trebinje, u nedjelju 12. decembra 2021. godine. Informacije možete dobiti na telefon broj 059/274-113 ili 065/621-037.\n06 Dec: JZU BOLNICA TREBINJE PONOSNA NA SVOJE ZAPOSLENE


Magazin Intermezzo – U Banjaluci sedmi Evropski građanski forum\nU Banjaluci sedmi Evropski građanski forum\nSedmi "Evropski građanski forum" počeo je danas u Banjaluci pod pokroviteljstvom Skupštine evropskih regija, čija je punopravna regija-članica RS postala u novembru 2007.\nPredsjednik Narodne skupštine RS-a Igor Radojičić ocijenio je da su RS i FBiH u cjelini još prilično daleko od usklađenosti domaćeg zakonodavstva s evropskim, ali da taj proces ide postepeno.\n“Problem će biti različiti tempo u dva entiteta i problem šta je državna, a šta entitetska nadležnost”, smatra Radojičić ističući da je posebno problem u domaćim kapacitetima da li oni u ovom trenutku mogu da prihvate sve evropske standarde".\nRS domaćin sedmog Evropskog građanskog foruma\nDelegacija RS na zasjedanju Skupštine evropskih regija\nMora jačati građanski aktivizam\nDodik danas u Strazburu


Odrasli moraju imati fizičke aktivnosti tokom epidemije | Radio Televizija BN\nZdravlje 26.11.2020 | 09:14\nTrudnicama i majkama nakon porođaja preporučuje se od 150 do 300 minuta umjerene do snažne fizičke aktivnosti nedeljno, a starijima od 65 godina savjetuju se vežbe za jačanje mišića i aktivnosti usredsređene na ravnotežu i koordinaciju, objavljeno je na sajtu SZO.\nDa li se sex računa?\nSTO GOD PREDLOZI OVA SZO ,SAMO TREBA RADITI SUPROTNO AKO SEBI MISLIS DOBRO. KAKO IH SAMO NIJE SRAMOTA DATI BILO KAKVU IZJAVU POSLE TOLIKO KONTRAVERZNIH I NELOGICNIH IZJAVA PROTEKLIH MJESECI.


Lamborghini Reventon Roadster u Frankfurtu ?\n21 Avg 2009 - 11:05 Top secret Link\nPonovo su oživele nedavne priče da bi Lamborghini Reventon Roadster trebalo da doživi svoju globalnu premijeru na septembarskom Salonu automobila u Frankfurtu, tačno dve godine posle promocije "standardnog" Reventona (koji je takođe svetlost dana prvo ugledao u Frankfurtu).\nMeđutim, čak i da imate više od 1,15 miliona evra (bez poreza), Reventon Roadster nećete moći da kupite, budući da pojedini izvori navode da je cela serija od samo 9 (devet) komada navodno rasprodata i pre njegove zvanične premijere.\nZa pogon ovog Reventona bi trebalo da se brine 6,5 litarski V12 motor koji razvija 670KS i 660 Nm obrtnog momenta (u paru sa e-gear transmisijom), što bi bilo dovoljno za maksimalnih 342 km/h i ubrzanje do 100 km/h u trajanju od samo 3,2 sekunde.\nčitanja : 1195\nRuzan je da ruzniji nemoze biti!Vidi se da je pod"kapom"VW...Sta li ce biti sa Porsche-om samo Bog zna...\nAutor Pex 21 Avg 2009, 11:19\nReventon bas izgleda brutalno, bas kako lamborghini treba da izgleda\nAutor ilijapaun 21 Avg 2009, 23:40\n@pex,kada budes imao bolji auto(ili slicne cene)onda mu nalazi manu :)\nAutor hh 23 Avg 2009, 01:12\n@pex, kojim busom se vozis?\nAutor joca 23 Avg 2009, 17:18\n:) JOCO LEPO SI PROCITAO PEX-A... :) REVENTON,MOCAN,BRUTALAN,LEP,BRZ,A TEK KOMANDNA TABLA,KAO U BORBENOM AVIONU... :)\nAutor LAMBO 18 Sep 2009, 22:16


Sinergijom svih poslovnih asocijacija do unapređenja biznis ambijenta | AMM\nSinergijom svih poslovnih asocijacija do unapređenja biznis ambijenta\nPoslovne asocijacije u Crnoj Gori su spremne da kroz međusobnu saradnju i sinergijsko djelovanje još snažnije utiču na donosioce odluka u pravcu unapređenja ambijenta za rad svojih članica, crnogorskih preduzeća. Sa sastanka čelnika poslovnih asocijacija održanog u Privrednoj komori Crne Gore poručeno je i da je neophodno da poslovna zajednica bude blagovremeno uključena u rad na regulativi koja uređuje poslovni ambijent, i to u fazi njenog oblikovanja.\nSastanku je predsjedavao predsjednik Privredne komore Vlastimir Golubović, a učešće u radu uzeli su predsjednik Skupštine ove asocijacije Vojo Banović i generalni sekretar Pavle D. Radovanović, predsjednica Unije poslodavaca Crne Gore Svetlana Vuksanović i generalna sekretarka Suzana Radulović, predstavnik UPCG Mirza Mulešković, predsjednik Asocijacije menadžera Crne Gore Budimir Raičković, izvršna direktorica AMM-a Anđela Radosavović i predsjednik CEO foruma Slavoljub Popadić, izvršni direktor Američke privredne komore (AmCham) dr Marko Miročević, izvršna direktorka Savjeta stranih investitora Marija Šuković, kao i menadžeri u Montenegro biznis alijansi Bojana Kalezić i Milan Dragić.\nPredsjednik Komore Golubović predložio je da se formira koordinaciono tijelo od predstavnika svih poslovnih asocijacija koje će razmatrati teme od značaja za privredu i artikulisati zajedničke stavove asocijacija prema donosiocima odluka na državnom i lokalnom nivou. U cilju ostvarenja što direktnijeg dijaloga sa nosiocima zakonodavne i izvršne vlasti, razmatrana je mogućnost organizovanja Parlamenta preduzeća u čijem radu bi učestvovali predstavnici svih poslovnih asocijacija.\nNa skupu je preliminarno raspravljano o radnom zakonodavstvu, poslovnom ambijentu, dualnom obrazovanju, digitalizaciji i sivoj ekonomiji, ključnim temama crnogorske ekonomije o kojima će detaljnije biti riječi na budućim radnim sastancima predstavnika asocijacija.\nIzlaganja na ove teme imali su predstavnici Komore, direktor Sektora za obrazovanje i kvalitet dr Mladen Perazić, direktorica Sektora za analize i istraživanja dr Nina Drakić i sekretarka Odbora udruženja ICT Nada Rakočević. Učesnici sastanka su se saglasili da u svim navedenim oblastima postoji prostor za zajedničko djelovanje i da treba pružiti podršku onim asocijacijama koje već sa donosiocima odluka učestvuju u procesima njihovog unapređenja.\nU radu sastanka učestvovali su i savjetnik predsjednika Privredne komore Mitar Bajčeta i šef kabineta Miljan Šestović.


Filmu o Dicku Cheneyu šest nominacija za Zlatni globus - BHRT\nYou are here: Home / Film / Filmu o Dicku Cheneyu šest nominacija za Zlatni globus\nFilmu o Dicku Cheneyu šest nominacija za Zlatni globus\n06.12.2018. By Off 23\nFilmska biografija bivšeg američkog potpredsjednika Dicka Cheneya (Dik Čejni) “Vice” (Vajs), režisera Adama McKayja (Adam Mekej), predvodi u nominacijama za 76. godišnju dodjelu nagrada Zlatni globus sa šest nominacija, objavljeno je danas u Hollywoodu (Holivud).\nSa po pet nominacija slijede muzički rimejk “A star is Born”, režisera Bradleyja Coopera (Bredli Kuper) koji igra i glavnu ulogu, međurasna drama “Green Box” (Grin boks) i istorijski film “The Favourite” (Fejvorit).\nZa film “The Favourite” njegove tri protagonistkinje su sve dobile nominacije za glumu – Olivia Colman (Olivija Koulman) kao kraljica Anne, Rachel Weisz (Rejčel Vajs) i Emma Stone (Ema Stoun).\nMalo ljudi je predvidjelo uspjeh filma “Vice” koji je, među ostalim, dobio nominacije za najbolji film i najboljeg glumca za Christiana Balea (Kristijan Bejl) u ulozi bivšeg američkog potpredsjednika.\nSa po četiri nominacije slijede film “BlacK Klansman”, djelo Spike Leeja (Spajk Li), inspirisano ulogom tamnoputog policajca koji se inflintrirao u Ku Klux Klan (Kju Kluks Klan) i “Povratak Mary Poppins”, s Emily Blunt (Emili Blant) u glavnoj ulozi.\nZlatni globusi bit će uručeni 6. januara naredne godine. Smatraju se najprestižnijim američkim filmskim nagradama koje nagovještavaju Oskara.\nZa nominacije za Zlatni globus glasa oko 95 novinara iz Holivudskog udruženja stranih novinara, koji se mnogo ne razlikuju od 8.200 filmskih profesinalaca Akademije za filmsku umjetnost i nauku koja glasa za Oskare.\nNominacije za najbolji film u kategoriji drame su blockbuster “Black Panther, film o grupi Queen (Kvin) “Bohemian Rhapsody”, “If Beale Street Could Talk” – najnoviji film reditelja filma “Moonlight” (Munlajt) Barryja Jenkinsa (Beri Dženkins), kao i “A Star is Born” i “Black Klansman”.\nLady Gaga i Bradley Cooper dobili su nominacije za najbolju žensku, odnosno mušku ulogu za rimejk mjuzikla “A Star is Born”. Nominaciju za najbolju mušku ulogu dobio je i Viggo Mortensen (Vigo Moretensen) za film “Green Book”.\nZa najbolju žensku ulogu u kategoriji filmske komedije ili mjuzikla nominovani su Emili Blant za film “Mary Poppins Returns”, Olivija Koulman za “The Favourite”, Elzi Fišer za “Eight Grade”, Šarliz Teron za “Tully”, Konstans Vu za “Crazy Rich Asians”.\nZa najbolju mušku ulogu u toj filmskoj kategoriji nominovni su Kristijan Bejl za “Vice”, Lin-Manuel Miranda za “Mary Poppins Returns”, Vigo Mortensen za “Green Book”, Robert Redford za “The Old Man & The Gun” i Džon Rajli za “Stan & Ollie”.\nZa najbolju glumicu u drami nominovani su Glen Klous za “The Wife”, Lejdi Gaga za “A Star is Born”, Nikol Kidman za “Destroyer”, Melisa Makarti za “Can You Ever Forgive me” i Rozamund Pajk za “A Private War”.\nZa najbolju mušku ulogu u drami takmičit će se Bredli Kuper za film “A Star is Born”, Vilem Dafo za “At Eternity's Gates”, Džon Dejvid Vašington za “Black Klansman” i Rami Malek za svoju interpretaciju Fredija Merkjurija u “Bohemian Rhapsody”.\nBredli Kuper nominovan je i u kategoriji najboljih reditelja, sa Spajkom Lijem (A Black Klansman), Adamom Mekejom (Vice) i Piterom Farelom (Green Book).\nPeking: Kina odmah provodi trgovinske mjere dogovorene sa SAD 06.12.2018.\nAsange ima garancije da napusti Ambasadu Ekvadora u Londonu 06.12.2018.\nPočela prijava filmova za SFF


Video - Novosti dana - 26.04.2021 | Sputnjik Srbija\nMože li Srbija da sprovede zelenu energetsku tranziciju i očuva energetsku nezavisnost? /video/\nSrbija je dobila četiri nova zakona iz oblasti rudarstva i energetike i Zakon o klimatskim promenama, najavljeno je pisanje strategije razvoja energetike od 2050. godine i nacionalnog plana za klimu i energetiku. Sve je u duhu evropskih zakonskih regulativa i sprovođenja ciljeva Pariskog sporazuma.\nProrok: Šta donosi „istorijski“ dan u Albaniji /video/\nU Albaniji se u nedelju održavaju parlamentarni izbori. Iako su u toj zemlji ranije ove godine uvedene izmene Ustava sa ciljem održavanja „boljih izbora“, sa otvorenom listom kandidata, već formiranim koalicijama i uz elektronsko identifikovanje glasača, opozicija optužuje vladu Edija Rame da utiče na izborni proces.\nKako je Miloš Šobajić govorio o Kosovu i Metohiji /video/\nJedan od najvećih srpskih slikara Miloš Šobajić, koji je noćas preminuo u 76. godini, svojevremeno je bio gost Marine Rajević Savić. U emisiji „Dok anđeli spavaju“ govorio je o svom životnom putu i umetnosti, ali i posebnim osećanjima koje gaji prema Kosovu i Metohiju.\nMora da su se silno razočarali oni, a njih je sasvim sigurno bilo mnogo, koji su očekivali da će Putin tokom obraćanja Parlamentu, u najmanju ruku, objaviti rat Americi. On to nije uradio, ali je poslao jasnu poruku da je poslednjih godina svet pretvoren u džunglu, ali da će i ako tigar sa svojim šakalima nasrne na nju, Rusija umeti da odgovori.\nSvet čeka Putinove poruke /video/\nU jeku nikad gorih odnosa Rusije i Zapada, učestalih ratnih igara NATO-a blizu ruskih granica i rastuće napetosti na istoku Ukrajine, ali i ekonomske neizvesnosti u svetu kao posledice pandemije virusa korona šef Kremlja Vladimir Putin održao je godišnje obraćanje Federalnoj skupštini Rusije.\nOpet se priča - naftna era na zalasku! Šta to znači? /video/\nRusija revidira naftnu strategiju. Cilj je obezbeđivanje maksimalne zarade od izvoza sirove nafte pre dostizanja vrhunca proizvodnje 2027-2029. godine i pada svetske potražnje, navodi se u nacrtu dokumenta o razvoju petrolejskog sektora do 2035. koji je prošle nedelje razmatrala državna Duma a vlada Rusije treba da odobri 22. aprila.\nKo preti Americi /video/\n„Novi Sputnjik poredak“ danas u 17 sati analizira Godišnju procenu ugroženosti SAD za 2021.\nSvetomir Basara: Kako da stvaram apstrakciju, dok moj narod umire i nestaje /video/\nMoj otac je iz Amerike došao kao dobrovoljac da ratuje u velikom ratu i da ako treba položi život za otadžbinu. Kako ja sada da se bavim apstrakcijom, a moj narod umire i nestaje. Zato koristim svoj talenat da bez patetike pokažem stvarnost kakva jeste, gde se nalazimo i kako to izgleda, priča za Sputnjik vajar Svetomir Arsić Basara.\nMoja Rusija: Crveni trg – srce Moskve i cele Rusije /video/\nProrok: Šta Nemačka smera protiv Srbije /video/\nIzjava nemačkog ambasadora Tomasa Šiba da je NATO bombardovanje Srbije 1999. godine bilo neophodno kako bi se sprečila „humanitarna katastrofa i genocid na Kosovu“ izazvala je pravu buru u javnosti.\nU naredne dve decenije, najavljuje Grupa za strateške budućnosti Nacionalnog obaveštajnog saveta SAD, svet će biti suočen sa učestalijim a pritom razornijim pandemijama i finansijskim krizama nego dosad, sa novim talasima migracija, s produbljivanjem razdora unutar država i sa povećanim tenzijama na međunarodnom planu. Dobrodošli u 2040.\nLjubinka Milinčić: Avioni, podmornice, specijalci — na meti najveći projekat u Evropi /video/\nPrisustvo zapadnih aviona, podmornica i brodova na mestu gde Rusi postavljaju cevi za završetak gasovoda „Severni tok 2“, još je jedan dokaz da je Rusija postala imuna na sankcije. Kako i ne bi, kad za sto godina gotovo da nije bilo godine bez te vrste zapadnog kažnjavanja.\nPet scenarija za budućnost sveta /video/\n„Novi Sputnjik poredak“ danas u 17 sati otkriva kakvu viziju američka obaveštajna zajednica ima za naredne dve decenije.


Njen otac je pobedio koronavirus nakon 23 dana kome || LepotaiZdravlje\nOna je želela da svoju porodičnu priču podeli sa svima\nPandemija koronavirusa donela je sa sobom bezbroj tragičnih priča, ali – i onih lepih, emotivnih, ljubavnih, ali i porodičnih, koje su nam dale nadu u bolje sutra. Jedna od takvih, koja je u početku doduše imala naznake tužnog kraja, pojavila se na internetu zahvaljujući devojci iz Nju Džerzija (SAD), koja je time želela da da nadu svima koji su oboleli ili imaju nekog ko se bori s COVID-19. (Pročitaj: Počinje testiranje vakcine protiv COVID-19 na ljudima, šta to tačno znači?)\nAmerikanka Kristin Dijas izolaciju usled pandemije koronavirusa rešila je da provede s porodicom u Nju Džerziju. Ona tada nije ni pomišljala da će njen otac, pedesetčetvorogodišnji Hesus, koji je inače redovno trenirao i koji nije imao nikakve zdravstvene probleme, oboleti. (Pročitaj: Da li je bezbedno ići kod lekara za vreme pandemije? (video))\nKako je Kristin otac pobedio koronavirus\nHesusu je 23. marta saopšteno da je pozitivan na COVID-19, a čim je došao u bolnicu stavljen je u medicinski indukovanu komu. Nedeljama porodica nije mogla da vidi Hesusa, to su činili samo preko video-poziva, i to zahvaljujući ljubaznim medicinskim sestrama koje su im izlazile u susret. (Pročitaj: Šta je endemski virus? VHO upozorava da COVID-19 neće nestati)\nMeđutim, nakon 23 dana kome, Hesus je konačno počeo da diše normalno i ubrzo su ga pustili kući. Pobedio je koronavirus.\nOvu veoma emotivnu priču o virusu u svojoj porodici, koja je brzinom svetlosti postala viralna, Kristin je podelila na TikTok-u. (Pročitaj: Lamina antitela mogu pomoći naučnicima da pronađu lek za koronu?)


Predstavio se kao mesar pa prevario stočara za jagnjad i ovna - Leutar.net\n27. januara 2021. LEUTAR Bosna i Hercegovina, Vijesti 0\n„Prvi put u novembru lani došao je stočaru kući i rekao da će uzeti troje jagnjad uz obećanje da će opet doći po još jednu turi i sve zajedno platiti. To je, prema procjeni vlasnika, bilo vrijedno 450 KM„, rekao je izvor Nezavisnih.\nDrugi put kada je došao, prema prijavi oštećenog, odvezao je dvoje jagnjadi i ovna, a vrijednost toga je oko 700 KM.\n„Policijskoj stanici Doboj 1, 20. januara 2021. godine, prijavljeno je da je određeno lice u dva navrata od oštećenog lica s područja grada Doboj odvezlo sitnu stoku uz obećanje da će naknadno platiti, što nije učinilo. Prema izjavi oštećenog lica pričinjena materijalna šteta iznosi oko 1.150 KM. U toku je rad na rasvjetljavanju krivičnog djela prevara“, naveli su iz policije.\nIzvor: BN i Nezavisne


Dan online - Sarena strana: Želimo Si Dens u Budvi - 2018-01-13\nSarena strana PRVI ČOVJEK BUDVE DRAGAN KRAPOVIĆ POTVRDIO ŽELJU DA SE FESTIVAL ODRŽI U OVOJ OPŠTINI\nKrapović Želimo Si Dens u Budvi\nNajveći crnogorski festival i jedan od najznačajnijih festivala Mediterana, Si dens, najvjerovatnije će se i peti put održati u Crnoj Gori. Potvrđena je i konačna odluka organizatora da napuste plažu Jaz, jer su se stekli uslovi da se premjeste na novu, znatno atraktivniju lokaciju na crnogorskom primorju, ali i je jasno potvrđena želja Opštine da festival ostane u Budvi.\nPrvi čovjek Budve Dragan Krapović reagovao je na, kako je kazao, javno upućeno upozorenje Opštini Budva od strane organizatora Si dens festivala.\n– Bez namjere da produbljujem javnu polemiku, osjećam potrebu da javno odgovorim na upućeno upozorenje Opštini Budva. Kao što jako dobro znate, lično sam se maksimalno zauzeo i angažovao na realizaciji Si dens festivala 2017. godine, kao i sve opštinske službe. Prije početka festivala vam je uplaćen dug od 95.000 eura iz 2016. godine i dogovorena, potpisana i uplaćena suma od 150.000 eura za 2017. godinu. Uz to ste imali i maksimalnu saradnju svih službi Opštine Budva. TOB je takođe sve svoje finansijske i druge obaveze prema Si densu ispunila do kraja. Sigurni smo da do sada takav odnos nijeste imali sa Opštinom, a to i sami jako dobro znate. Nažalost, moraćemo u 21. vijeku, kako sami kažete, svi zajedno promisliti i prodiskutovati o budućnosti Si dens festivala i o ugovoru, i to iz dobro poznatih razloga.\nKako stoji u saopštenju, cijela priča je od samog početka problematična.\n- To nema veze sa novom vlašću u Budvi, već smo probleme naslijedili i oni se svake godine manifestuju i štete imidžu kako festivala tako i Budve. Mislim da nije korisno da idemo „down the SDF memory lane“ festivalskih problema.\nDrago nam je da imate dobru saradnju sa MORT-om i da se na nju pozivate. Znamo da su vam i prošle godine nuđene određene alternative, da ste takođe prijetili odlaskom u Grčku itd. Ukoliko se za taj put odlučite, želimo vam svaku sreću. I u Ministrastvu turizma znaju, a to je i opštepoznato, da Budva donosi više od polovine prihoda u turizmu Crne Gore. Uz dužno poštovanje svima, rekao bih da ni jedna druga opština u Crnoj Gori, a i šire, ne može ono što Budva može: u organizacionom, marketinškom, turističkom i zabavnom smislu. Znam da nismo dovoljno brzi za vaše planove, ali mi imamo mnogo drugog posla i obaveza. Ostavljen nam je haos koji malo po malo sređujemo i sada polako sve u Budvi ide uzlaznom putanjom, pa vjerujem da će tako biti i sa Si dens festivalom. Brzo ćemo doći do lokacije i svega ostalog, posebno zbog toga što ove godine imamo više vremena jer je festival pomjeren za kraj avgusta ili početak septembra. Na kraju, nemojte pominjati tužbe, upozoravati i prijetiti javno. Budite spokojni i vi i sponzori i svi kojima je stalo do SDF-a Budva će se odnijeti ozbiljno i odgovorno, jer SDF želimo u Budvi. Jednom sam već rekao da skidamo kapu Egzit brendu, ali da je Budva ipak, malo veći brend i od Egzita i Si densa. Zato nas, kako bi se u Crnoj Gori reklo, nemojte „strašit’ vučijom čaprom” – navodi se u saopštenju predsjednika Opštine Budva Dragana Krapovića.\nPozdravljamo obećanje predsjednika Budve\nOrganizatori festivala ovim putem žele da se zahvale Krapoviću što je prije svega otklonio sve novonastale sumnje, te veoma jasno izrazio želju da se jubilarni, peti po redu Si dens festival održi i ovog ljeta u Budvi\n– Pozdravljamo novo obećanje predsjednika Opštine Budva da ćemo veoma brzo dobiti zvaničnu potvrdu za novu lokaciju. Iako se može učiniti da je ostalo još dovoljno vremena, to na svjetskoj festivalskoj sceni uopšte nije slučaj, već je istina, nažalost, da smo u velikom kašnjenju. Naime, najveća korist koju Crna Gora i Budva imaju od festivala jeste dolazak inostranih turista, a festivalska publika iz Zapadne Evrope se u velikoj mjeri odlučuje za željenu festivalsku destinaciju prije Božića – navodi se između ostalog u saopštenju oganizatora. Drugi veliki problem, kako su istakli je, kašnjenje sa ugovaranjem angažmana najvećih svjetskih zvijezda koje svakog ljeta Si dens dovodi u Budvu jer je većina njih popunila svoje ljetnje rasporede.\nOrganizatori poručuju da nije vrijeme za javnu polemiku.\n- Hajde da zasučemo rukave, otklonimo sve prepreke i da pod hitno objavimo datume i lokaciju jubilarnog Si dens festivala kako bi maksimalan broj turista i najkvalitetnije svjetske izvođače privukli u Budvu i Crnu Goru.\nZnamo da je rukovodstvo Opštine zatrpano velikim brojem obaveza, ali ako ovo pitanje ne riješimo u najkraćem roku, mi prosto moramo da idemo na drugu destinaciju zbog odgovornosti, te moralne i svake druge obaveze prema našoj publici i cijeloj Crnoj Gori. Ovo nije nikakva prijetnja kako je to protumačeno, to je prosto stanje stvari kako svjetska festivalska industrija funkcioniše - zaključuje se u saopštenju direkcije Si dens festivala.\nPloča je našla put do ljudi\nEd Širan na vrhu top lista\nBruno Mars izbacio novi video-spot\n„El Bano” najava albuma\nStiže najjača tehno postava\nZabava za najmlađe uz „Koko”\nVjenčao se Riki Martin\nBijonse i Eminem glavne zvijezde\nBrinem se da ne ogluvim\nNovogodišnji rok koncert\nSi dens ostaje u Crnoj Gori\n„Revolucija” Boža Vreća\nPromovisao nove pjesme


Mekejn: SAD će uskoro ratifikovati Protokol | Analitika - Informativni Portal\nMekejn: SAD će uskoro ratifikovati Protokol\nSenat Sjedinjenih Američkih Država će u najskorije vrijeme ratifikovati Pristupni protokol Crne Gore NATO savezu, saopštio je američki senator Džon Mekejn. On je, u telefonskom razgovoru sa predsjednikom Vlade Duškom Markovićem, čestitao Markoviću izbor na funkciju premijera.\nObjavljeno: 11. 01. 2017 - 05:37 Promjenite veličinu teksta: A A A\nTelefonski poziv republikanskog senatora Mekejna uslijedio je dan uoči sjednice Spoljnopolitičkog odbora Kongresa na kojoj bi trebalo da bude raspravljano o ratifikaciji Protokola.\nPobjeda je juče objavila da je Protokol o pristupanju Crne Gore NATO-u jedina tačka dnevnog reda radne sjednice Spoljnopolitičkog odbora Senata SAD, nakon koje će biti održano saslušanje povodom nominacije Reksa Tilersona za državnog sekretara Sjedinjenih Američkih Država. Nakon razmatranja, Pristupni protokol biće upućen na izjašnjavanje pred punim sastavom Senata. U decembru je Spoljnopolitič- ki odbor prethodnog saziva Senata jednoglasno dao zeleno svjetlo za ratifikaciju Protokola koji, zbog kratkog vremenskog roka, nije odobren prije raspuštanja Kongresa.\nMeđunarodni ugovori ostaju u senatskoj proceduri i u novom sazivu Kongresa, ali Spoljnopolitički odbor mora ponovo da usvoji rezoluciju o njihovoj ratifikaciji.\nMekejn je, kako je saopšteno iz Vlade, izrazio žaljenje što zbog iznenadnih obaveza u Vašingtonu nije mogao posjetiti Crnu Goru 2. januara. On je najavio da će sa grupom američkih senatora posjetiti Crnu Goru u najkraćem roku.\nMarković je, kako se navodi, zahvalio Mekejnu na čestitkama i kazao da je uvjeren da će partnerska saradnja Crne Gore i SAD biti nastavljena i u narednom periodu.\n- Strateško partnerstvo dvije zemlje biće dodatno ojačano skorim članstvom Crne Gore u Sjevernoatlantskoj alijansi - ocijenio je Marković.\nTo ne uradi do DVADESETOG JANUARA to jest OBAMINA ADMINISTRACIJA- posle sanse nema za tako nesto ?Mogu NORVSESKA\n11. 01. 2017 - 11:14\nCG ce uci u NATO ,kad tad,ali u rusku guberniju ,NIKADA\n11. 01. 2017 - 17:09\nZanimljivo je da bi ovo mogla biti godina za prvu vojnu paradu u Montenegro recimo 13-og jula...Zna li iko đe bi ona mogla biti održana osim na blbord!?


Objektivno1 :: Vesti :: Da li bi Vojvodina opstala bez Srbije?\nNaslovna | Vesti | Da li bi Vojvodina opstala bez Srbije?\nPre sto godina, 25. novembra 1918. godine u Novom Sadu održana je Velika narodna skupština Srba, Bunjevaca i ostalih Slovena u Banata, Bačkoj i Baranji, koja je proglasila prisajedinjenje tadašnje Vojvodine Kraljevini Srbiji.\nPredsednik Matice srpske i profesor Filološkog fakulteta u Novom Sadu dr Dragan Stanić izjavio je u emisiji „Sputnjik intervju“ da je prisajedinjenje Vojvodine Srbiji pripremano praktično još od Velike seobe Srba 1690. godine. Srbima je prilikom dolaska u Austro-ugarsku privilegije dao car Leopold, koje su podrazumevale izvesna prava u vezi sa crkvenim životom, ali i sa nekim oblicima političkog i građanskog organizovanja. Borba za prava Srba u Vojvodini imala je i uspone i padove, da bi uoči Prvog svetskog rata došlo do najveće suspenzije političkih prava Srba.\n„Prvi svetski rat je dočekan na ovim prostorima sa velikom strepnjom jer je velika sila bila usmerena prema Srbiji i Crnoj Gori, kao srpskim državama, ali i prema celokupnom srpskom narodu. Na Srbe se gledalo kao na dežurne krivce, a jedna od ključnih parola u tom periodu bila je da ’Srbija mora umreti‘ i ona je najneposrednije izražavala šta je politički i vojni cilj Austro-ugarske“, podseća Stanić.\nMeđutim, ratne operacije 1914. godine pokazale su da će smrt Srbije i srpskog naroda ići veoma teško, i to je u izvesnom smislu budilo nade vojvođanskih Srba, ali 1915. i na prelasku u 1916. godinu, kad je došlo do potpunog potiskivanja srpske vojske i povlačenja preko Albanije, nade Vojvođana su svedene na minimum.\n„To se videlo ne samo po ponašanju neprijatelja, nego i po labilnom stavu kralja Nikole, koji je pokušao da separatnim mirom sa Austrijom dobije na vremenu ne bi li omogućio nekakvo preživljavanje države. To je dovelo do toga da je on zbunio i sopstvenu vojsku. Nije uspeo da je zbuni na Mojkovcu, ali se na mnogim drugim položajima pokazalo koliko to pogubno deluje na vojsku, tako da nije tačno da je Crnoj Gori oduzeta nekakva samostalnost. Činjenice govore da je sam kralj Nikola radio na poništavanju duha otpora i da nije uspeo da jasnom političkom idejom vodi i državu i vojsku u tom periodu“, ističe Stanić.\nPosle probijanja Solunskog fronta, porasla su očekivanja Srba u Vojvodini i već u oktobru 1918. u Novom Sadu vodeći srpski intelektualci počeli su da se okupljaju u Matici srpskoj, gde je napravljeno jezgro za formiranje Srpskog narodnog odbora.\n„Postojala je krupna dilema koja je, nažalost, ostavila previše traga u srpskom političkom biću: da li da se organizuje ulazak u novu političku zajednicu tako što će se Vojvodina prisajediniti Srbiji, ili da se ujedinjenje organizuje preko državnog provizorijuma koji se počeo formirati u Zagrebu. Tu je došlo do dva stava — Jaša Tomić je bio za to da bi Srbi trebalo prvo da se prisajedine sa Srbijom, a potom idu na formiranje južnoslovenske političke zajednice, a Vasa Stajić je mislio da preko Zagreba treba ići na ujedinjavanje. Tad se videlo da je jedini ispravan stav koji je obezbeđivao pravo srpskog naroda na opstanak na ovim prostorima onaj koji je izrekao Jaša Tomić“, smatra Stanić.\nOn dodaje da je Jaša Tomić jednom sjajnom formulacijom odgovorio Stajiću da ne pravi nikakve štetne poteze, nego da prvo „obuče srpsku košulju“ a posle toga „neka obuče ako hoće i može i jugoslovenski kaput“.\nIpak, najvažnije od svega bilo je to što je srpski narod u Novom Sadu na Velikoj skupštini doneo jednu zrelu političku odluku, u duhu stava Jaše Tomića, da se prvo prisajedini sa Kraljevinom Srbijom a posle da se Srbija ovlasti da pregovara i u ime Srba koji žive u Vojvodini. Dan ranije, podseća Stanić, Srem je doneo odluku o „ujedinjenju preko Zagreba“, međutim, posle Velike skupštine i Srem je odlučio da se usaglasi sa odlukama iz Novog Sada.\n„Niko nije poricao ideju jugoslovenskog ujedinjenja. Međutim, bilo je jako važno, i to se videlo na Velikoj skupštini, da se obavi srpsko ujedinjenje. Druga stvar koja je važna za Veliku skupštinu je da to nije bila samo srpska politička ideja, već i svih Slovena koji su živeli na ovim prostorima. Vrlo veliki broj je bio i Rusina, Slovaka i Bunjevaca, pa i neslovenskih naroda koji su pristali uz ovu ideju“, ističe Stanić.\nPrema njegovim rečima, Sloveni u okviru Habsburškog carstva nisu mogli da obezbede sva prava koja su priželjkivali i koja su jasno artikulisali 1848. i svi su bili izloženi dosta oštrom procesu mađarizacije kome su želeli da se odupru.\n„Činjenica je da je Kraljevina Srbija razvila jake mehanizme parlamentarnog i demokratskog života, naročito od Majskog prevrata 1903. Na osnovu tih iskustava, mislim da su slovenski narodi veoma mnogo očekivali od ujedinjavanja sa Srbijom i u njoj su videli šansu za sopstveni razvitak. Zato manjine nemaju nikakvog razloga da budu nezadovoljne kako se postupalo sa njima zato što su prava manjina, pogotovo u socijalističkom periodu, bila zagarantovana. Ta prava koje su manjine u Vojvodini imale, posebno od sedamdesetih godina prošlog veka, nigde u Evropi nisu imale, i to nije slučajno“, smatra Stanić.\nPeriod između dva svetska rata bio je period zbunjenosti Srba u Vojvodini na nacionalnom planu i istovremeno i period jačanja političkih ideja koje je trebalo da reše pitanje socijalne strukture društva i njenog funkcionisanja u pogledu klasnih i socijalnih razlika.\n„Komunistička, zajedno sa hrvatskom nacionalističkom, ustaškom ideologijom nanela je jedan zaista težak udarac srpskoj nacionalnoj misli, a mnoge od tih zabluda su nastale upravo zbog toga što je kralj Aleksandar bio spreman da vrši razne oblike denacionalizacije da bi izgradio višenacionalnu zajednicu. Bojim se da je svaka Jugoslavija morala počivati na izvesnim mehanizmima nasilja, jer su postojale razlike bile između naroda. Na osnovu takve situacije, mi možemo danas zaključiti da bi svakako mnogo razumnije bilo da se 1918. donela odluka da se ne uđe u formiranje jedne tako složene zajednice jer su Srbi imali dovoljno problema da ujedine i sopstveni korpus“, smatra naš sagovornik.\nKad je reč o Baranji, koja je 1918. bila deo Vojvodine a posle 1945. se našla u okviru Socijalističke Republike Hrvatske, Stanić kaže da je još u okviru Habsburškog carstva bila deo srpskog političkog prostora. Do preokreta dolazi tokom Drugog svetskog rata i potonjim naseljavanjem Hrvata iz Hercegovine, tako da je vremenom došlo do promene strukture stanovništva u Baranji.\n„Presudnu odluku doneo je Milovan Đilas. Zanimljivo je da je Đilas bio zadužen da raspravlja o pitanjima o kojima on, objektivno rečeno, nije znao gotovo ništa“, kaže Stanić.\nIako u Vojvodini postoje parlamentarne stranke koje ističu vojvođansku zastavu koja podseća na austro-ugarsku i negiraju veze pokrajine sa Srbijom, Stanić kaže da je njihovo uporište u stanovništvu jako malo. Sve stranke koje su pokušavale da Vojvodinu odvoje od ostalog dela srpskog naroda vrlo su neuspešno prolazile kad bi izlazile na izbore sa tim idejama. Druga stvar je kad kombinuju razne ideje, a onda ove separatističke „provuku“ kao usputne.\n„Takve ideje mogu da dobiju na relativnoj snazi samo u specifičnim političkim okolnostima u kojima se radi na destrukciji srpskog naroda. To ne znači da autonomija Vojvodine ne treba da postoji. Naravno da treba da postoji zato što postoje kulturološke specifičnosti ovog prostora koje treba negovati“, smatra Stanić.\nNekadašnji predsednik Matice srpske Čedomir Popov, jedan od naših najznačajnijih istoričara, upozoravao je još početkom devedesetih da bi izdvajanje Vojvodine u nekakvu zasebnu celinu izvan srpskog političkog prostora istovremeno značilo i njeno uništenje.\n„Vojvodina ne može sama da opstane. Ako bi se izdvojila iz Srbije, to bi bilo privremeno, do prvog rastrojstva do koga bi došlo na međunarodnom planu i onda bi sve ribe naokolo uzele svoj deo i Vojvodina, naprosto, ne bi postojala. U tom smislu, onda ne bi postojala ni ova lepa ideja o različitosti kultura na ovom prostoru, jer tu lepotu je politički zagarantovala tek Vojvodina koja je postojala u okviru Srbije i Jugoslavije“, zaključio je Stanić.


Zorana kreše troškove - Vesti - Aktuelno - ALO!\nZorana kreše troškove\nAutor: Ekipa Alo! | 10.10.2013 - 07:02:00h | Komentara: 1\nMinistarka energetike Zorana Mihajlović izjavila je da će njeno ministarstvo smanjiti troškove službenih putovanja i troškove funckionisanja ministarstva. Ona je rekla da će insistirati na tome da ministarstva ne budu raštrkana na pet do deset lokacija u Beogradu, jer su to ogromni troškovi.\nMinistarka energetike: Zorana Mihajlović | Foto: Siniša Pašalić\nMihajlovićeva će, kako je rekla, tražiti i od ostalih ukidanje agencija koje imaju istu nadležnost.\n„Ministarstvo energetike je već tri puta bilo na udaru štednje“, podsetila je ona i naglasila da su prihodi tog ministarstva prebačeni u budžet i da su ekološke takse otišle tamo gde im nije mesto, to jest nisu završile na pravim projektima.\nNa pitanje novinara koji projekti će biti na udaru štedenje, ona je rekla da ne postoji projekat koji neće pretrpeti promene ili biti zaustavljen. Prema njenim rečima, sa Ministarstvom privrede i Ministarstvom finansija razgovoraće se i o subvencijama za rudnik “Resavica”.\nRakun Vreme: 10.10.2013 08:23h\nGospođo Ministarko, nije mi jasno da se EPS u kresanju tih troškova nigde ne spominje, kao da vas je nešto strah da udarite po tom zmijinjaku. Da li imate predstavu, koliko je krominala u tom istom EPS-u samo u korišćenju voznog parka za privatne svrhe. Pojedini direktori, tehnički direktori i niži rukovodioci ne izlaze iz službenih auta, pa dokle više???!!!! Šta je sa tom transformacijom EPS-a, zašto se ne bira novi generalni direktor? To su veoma bitne stvari na kojima još ne videsmo nekog napretka, a mnogo si nam obećala i obećavaš. U redu je, da vidimo na delu sprovođenje mera Vlade, da svako ko je zaposlen u EPS-u i nešto radi, ili ne radi oseti to na sebi.Nadam se da dosadašnje priče o EPS-u nisu bile prazne priče, dajte te konkurse za direktore, a po Zakonu o javnim preduzećima ste obavezni, pa da vidimo ko će biti gde.


ZAVRŠEN SASTANAK LAJČAKA I KURTIJA: Muk i tišina, prošli pored novinara kao pored turskog groblja | Najnovije vesti - Srbija danas\n01.03.2021. • 19:52 Srbija Danas/kosovo-online.com\nSTRAŠNE OPTUŽBE NA RAČUN EU: "Lajčak uvek na strani Srbije, treba da ga bojkotujete"\nERDOGAN PODVIKNUO, KURTI PODVIO REP: Čekajte, polako, videćemo za tu ambasadu u Jerusalimu\nEVO ČEMU SLUŽI: "Pasoš Kosova koristim kao podmetač za šolju, ionako imam nula viza u njemu" (FOTO)\nNije poznato šta je bila tema razgovora. Lajčak je pre sastanka izjavio da je pobednik februarskih izbora Aljbin Kurti upoznat sa činjenicom da međunarodna zajednica očekuje da nova vlada u Prištini nastavi dijalog.\nMiroslav Lajčak Aljbin Kurti Kosovo Srbija Priština dijalog Beograda i Prištine\n(UŽIVO) Predsednik Slovenije u poseti Srbiji: Počeo sastanak Vučića i Pahora (FOTO)\n14.05.2021. • 10:00\nNASTAVLJA SE SUĐENJE ČABI DERU: "Nasmejani ubica" se sumnjiči za brutalnu likvidaciju na Banovom brdu\n14.05.2021. • 10:16\nUSMRTIO DEČAKA (4) U POPOVCU PA SE BRANIO ĆUTANJEM: Detalji suđenja vozaču kamiona koji je učestvovao u nesreći\n14.05.2021. • 10:07\nUKINUTE MASKE I SOCIJALNA DISTANCA ZA VAKCINISANE: Da li povratak u normalu čeka i odgovorne građane Srbije?\n14.05.2021. • 09:50\nBRUTALAN ODGOVOR HAMASA: Napadnuto izraelsko hemijsko postrojenje, udar izvršen DRONOM KAMIKAZOM (FOTO/VIDEO)\n14.05.2021. • 09:49\nDETALJI O LAŽNOM HIRURGU SA TERAZIJA ŠOKIRALE JAVNOST: Pacijentima otpadali delovi usana - pomagala mu majka cvećarka\n14.05.2021. • 09:44\nPOLAKO ALI SIGURNO VRAĆAMO SE U NORMALU: Posle 400 dana "Dragiša Mišović" izlazi iz kovid sistema\n14.05.2021. • 09:34\n"KORONA JE U NOKDAUNU, MORAMO JE PROTERATI IZ ZEMLJE" Dr Kon poslao ohrabrujuću poruku i naglasio da nema mesta opuštanju\n14.05.2021. • 09:40\nKRISTIJANOVA SUPRUGA SE POJAVILA U RIJALITIJU! Doživela javnu PREVARU - evo kako izgleda Ivana Golubović\nPIJANA KIJA: Baš se ubila! Tetura se ispred kluba sa čašom u ruci, JEDVA NA NOGAMA STOJI\nOMILJENA POSLASTICA NA UDARU: Crnogorci povećavaju akcizu na letnji ledeni užitak!\nRadio je TO sa devojkama i dok je bio u BRAKU! Ša PRIZNAO - poludeće i Ivana i Tara kad ovo čuju (VIDEO)\nJUN JE REZERVISAN ZA NOVČANU POMOĆ! STIŽU PARE: Detaljan spisak šta sve dobijamo i do kada se možemo prijaviti za novac


RTV BUGOJNO - Obilježen 20.mart - Svjetski dan oralnog zdravlja\nObilježen 20.mart - Svjetski dan oralnog zdravlja\tIstaknuto\nCilj obilježavanja svjetskog dana oralnog zdravlja je istaknuti važnost održavanja čistih i zdravih zubi, educirati širu javnost o pravilnoj njezi usne šupljine i razvijati svijesti o važnosti oralne higijene kao preduvjeta za oralno zdravlje pojedinca i njegov utjecaj na opće zdravlje. Ujedno je to i poticaj pojedincima, javnosti i vladama da poduzmu niz koraka kako bi se smanjile bolesti usne šupljine. Predavanje o oralnom zdravlju, pravilnom četkanju zuba, zdravoj ishrani djeci u bugojanskom Vrtiću održala je dr Adisa Smailović, stomatolog u JU Dom zdravlja Bugojno.\n- 60 do 90 % djece školskog i predškolskog uzrasta boluje od karijesa. To su alarmantne i porazne činjenice, tako da smo odlučili da kod najmladjih utičemo na podizanje svijest o važnosti oralnog zdravlja i higijene, zdrave i pravilne ishrane, redovnog četkanja zuba te redovnog posjeta stomatologu. Meni kao stomatologu je važno da se na kontrole ide redovno, a ne kad su zubi kariozni i kad se javi bol. Preglede zuba treba početi u najranijoj dobi, već sa dvije do tri godine- kaže dr Adisa Smailović, stomatolog u bugojanskom Domu zdravlja.\nCentar za predškolsko vaspitanje i obrazovanje je i ove godine u saradnji sa bugojanskim Domom zdravlja ,u povodu Svjetskog dana oralnog zdravlja, organizovalo predavanje za djecu u ovoj obrazovno-odgojnu ustanovi.\n-S ciljem da se kod najmladjih usvoji navika brige za oralno zdravlje organizovali smo ovo predavanje na kojem je dr Adisa Smailović govorila o oralnom zdravlju i higijeni, pravilnom četkanju zuba i zdravoj ishrani. Predavanju je prisustvovalo 50-ro djece iz četiri vaspitno odgojne grupe-kaže Bahra Zukić, direktorica JU Centar za predškolsko vaspitanje i obrazovanje.\nDjeca su predavanje pratila sa velikim zanimanjem. Za dr Adisu imali su mnogo pitanja, a pokazali su i zavidno znanje o potrebi čuvanja zdravlja zuba.\nInače, Svjetski dan oralnog zdravlja obilježava se od 2013. godine na inicijativu Svjetske stomatološke federacije. Sam datum nosi i odredjenu simboliku. Seniori moraju imati ukupno 20 prirodnih zuba na kraju svog života kako bi bili zdravi.Djeca bi trebala imati 20 dječjih zuba.Zdravi odrasli moraju imati ukupno 32 zuba i 0 zubnih šupljina. Izraženo numerički, ovo se može prevesti kao 3/20, odnosno 20.3., koji se i obilježava kao Svjetski dan oralnog zdravlja.\n20martSvjetski dan oralnog zdravlja,\nJU Dom zdravlja Bugojno,\nViše iz kategorije: « U Mješovitoj srednjoj školi Bugojno održano predavanje o temi: "Karcinom dojke"\tSvjetski dan osoba s Downovim sindromom obilježen i u našem gradu »


Potpisana deklaracija za unapređenje dijaloga između Parlamenata i novinarskih udruženja Zapadnog Balkana – NOVA NAŠA REČ\n27 Novembra, 2021 Nova Naša Reč Leskovac 0\nDanas se u Parlamentu Republike Severne Makedonije održala regionalna konferencija na temu “Unapređenje dijaloga između parlamenata i novinara Zapadnog Balkana“ koju je organizovalo Udruženje novinara Makedonije (UNM) u saradnji sa Parlamentom Republike Severne Makedonije.\nCilj ove Regionalne konferencije bio je da se unapredi dijalog između poslanika nacionalnih parlamenata i udruženja novinara zemalja Zapadnog Balkana u cilju poboljšanja slobode izražavanja kao osnovnog ljudskog prava i jačanje uloge organizacija civilnog društva.\nNa ovoj konferenciji, predstavnici četiri parlamenta i novinarskih udruženja Zapadnog Balkana potpisali su zajedničku Deklaraciju za unapređenje dijaloga između parlamenata i novinarskih udruženja Zapadnog Balkana i dogovorili su se da svake godine organizuju regionalnu konferenciju u jednoj od zemalja regiona.\nU svom obraćanju predsednik Udruženja novinara Makedonije, Mladen Čadikovski je rekao:“Bez preduslova za slobodnu političku arenu vi poslanici ne možete da služite građanima koji su vas izabrali. Bez preduslova za bezbedan rad novinara, mi novinari ne možemo dostojanstveno da služimo građanima u cilju blagovremenog i nepristrasnog izveštavanja. Zato smo danas zajedno, vi da osetite istinsku odgovornost u vašim poslaničkim klupama, a mi da čujemo i drugu stranu priče. Znam da nismo bezgrešni. Novinarstvo postoji u eri koja se trudi da bude deo propagande i lažnih narativa, ali mi profesionalci imamo obavezu da upremo prstom u one koji prave probleme u našim redovima.“\nPredsednik parlamenta Republike Severne Makedonije, Talat Džaferi izjavio je da mu je čast da bude deo jedne ovakve konferencije čiji je cilj poboljšanje dijaloga između parlamenata i novinara. Rekao je da su mediji od velike važnosti za svaku zemlju jer su oni prisutni u svakom delu sveta. Svaki zakon pokazuje slabosti u implementaciji u društvu a zakoni su ti koji su nosioci bezbednosti novinara što je od esencijalne važnosti za svaku državu.\n“Moramo da nastavimo da radimo na nejednakom tretmanu novinara kako ne bi bilo napada i pretnji. Treba još mnogo da se uradi ali ova konferencija je dobar početak a potpisivanje zajedničke deklaracije je produbljivanje ove saradnje.“\nPored predsednika parlamenta Republike Severne Makedonije Talata Džaferija i predsednika Udruženja novinara Makedonije Mladena Čadikovskog skupu su prisustvovali: predsednik parlamenta Republike Crne Gore Aleksa Bečić, potpredsednik parlamenta Republike Srbije Radovan Tvrdišić i predstavnik parlamenta Bosne i Hercegovine Lazar Prodanović.\nPrisutnima se obratio i predsednik crnogorskog parlamenta Aleksa Bečić koji je pozdravio inicijativu za saradnju novinara i parlamentaraca i naglasio da je velika odgovornost novinara pri plasiranju informacija, što je sličnost sa poslanicima koji isto tako imaju odgovornost pred građanima koji su ih izabrali. “Ovom konferencijom se postavljaju novi standardi za dijalog između novinara i parlamentaraca“, rekao je Bečić.\nOdmah posle njega obratili su se Radovan Tvrdišić i Lazar Prodanović koji su isto tako istakli važnost saradnje obe strane koja će služiti kao podrška za evropsku perspektivu zemalja Zapadnog Balkana i izrazili nadu da će to preći u praksu buduće regionalne saradnje.\nReč su imali i predstavnici novinarskih udruženja Zapadnog Balkana: Dragan Sekulovski, izvršni direktor Udruženja novinara Makedonije, Radomir Kričković, potpredsednik Sindikata novinara Crne Gore, Željko Bodrožić, predsednik Nezavisnog udruženja novinara Srbije i Borka Rudić, generalna sekretarka Udruženja novinara Bosne i Hercegovine. U radnom delu svoje obraćanje imali su Bojan Vasilevski, zamenik generalnog sekretara parlamenta Republike Severne Makedonije, Dragan Bojović, predstavnik parlamenta Republike Crne Gore i Zlatko Vukmirović, šef službe za informacije parlamenta Republike Bosne i Hercegovine.\nKonferencija je organizovana u okviru regionalnog projekta “Unapređenje dijaloga između novinarskih udruženja i parlamenata Zapadnog Balkana za jačanje civilnog sektora“, koji je finansiran od strane SIDA u okviru projekta “Zaštita građanskog prostora – regionalni centar razvoja građanskog društva“ koji je implementiran od strane BCSDN.\nPočele blokade puteva i mostova širom Srbije


Sinišine ćerke o ratničkom karakteru svog oca: Umesto mi njemu, on nama daje snagu - Telegraf.rs\n13/09/19 | 22:10 ≫ 23:12\nSinišine ćerke o ratničkom karakteru svog oca: Umesto mi njemu, on nama daje snagu\nViktorija i Virdžinija sa mnogo optimizma pričale o teškom trenutku koji je pogodio njihovog slavnog oca\n- Obećao je igračima da će biti uz njih, to je stalno ponavljao doktorima, i srećan je što su mu dali dozvolu. Rekao je da bi prihvatio da ostane u bolnici još godinu dana samo ako to znači da će biti uz tim u prvoj utakmici - otkrile su Viktorija i Virdžinija.\n- Vest o bolesti promenila je naše živote. Nas je petoro sestara i braće i veoma smo bliski, znamo da je naš otac ratnik i da neće dozvoliti da ga bilo šta sruši. Nastavio je sa terapijama i što je paradoksalno, on je taj koji nama daje snagu. Toliko toga je prošao u svom životu, nosi veliko breme na svojim plećima, i mi zajedno sa njim.\nSiniša sa suprugom Arijanom Foto: Instagram.com/ariannamihajlovic\n- Bile smo na Sardiniji i naša majka je bila na telefonu sa njim. Pitala sam majku šta se dešava i ona mi je kroz suze rekla da je leukemija u pitanju. Uvek mislite da se takve stvari ne mogu desiti vama i vašoj porodici, pogotovo nekom ko je bio vrhunski sportista kao naš otac. Ali tih dana koje je proveo kod kuće, s vremena na vreme, zaboravljali smo da je uopšte bolestan i nikad nije dozvolio da nas vidi kako patimo. Ponašao se kao što se uvek ponašao.\n- Želimo i ovim putem da se zahvalimo svima, jer smo toliko pozitivnih vibracija dobili što nam je mnogo značilo. Čak smo i sklopili prijateljstva sa decom koja su u bolnici zajedno sa tatom, pod istom terapijom. To je užasna bolest, ali kad su svi zajedno, može se izlečiti. Nikad se ne sme predati.\nKreće nova Mihina borba: Siniša počinje drugu fazu hemoterapija\nSiniša je pre mesec dana obećao da će biti uz nas: Orsolini objasnio kakav je karakter Mihajlović\n14. septembar 2019 | 13:36\nSvu srecu ovog svijeta tebi i porodici od srca. Avanti maestro, molto felicita.\n14. septembar 2019 | 04:01\nAjde brate kao gol protiv irana 98me ajmo brate pobeda!\n13. septembar 2019 | 22:48\nKako su lepi. 💞💞


Srpski teniser se sve do eventualnog finala neće sastati sa igračima iz Top 20 Najbolji teniser sveta Novak Ðoković danas od 14 sati na centralnom terenu igraće meč četvrtfinala protiv Belgijanca Davida Gofana, saopštili su organizatori .\nNovak Đoković je izborio plasman u polufinale Vimbldona, nakon što je u tri seta nadigrao Davida Gofana iz Belgije. Najbolji teniser sveta je upisao 70. pobedu na londonskoj travi u karijeri. Đoković je zadovoljan nastupom u četvrtfinalu i i progresom u igri koji prikazuje kako ...\nNOVAK POSLE UBEDLJIVE POBEDE: Ko zna šta bi se desilo da nisam... (VIDEO)\nPosle nepuna dva sata igre Novak Đoković je ubedljivo savladao Davida Gofana, za plasman u polufinale Vimbldona. Samo u prvom setu bilo je neizvesno, a u druga dva Đoković je protivniku iz Belgije prepustio samo dva gema. - Počeo je odlično, diktirao tempo sa osnovne linije.


Apel predsednika Krstanoskog građanima Kostolca - TV, radio i internet Biser, Pozarevac\n4 dec, 2020 - 09 : 30 | Coronavirus, Kostolac, Vesti | 0\nPredsednik Gradske opštine Kostolac Serdžo Krstanoski apeluje na građane da poštuju mere prevencije u cilju zaštite od pandemije virusa Kovid 19.\n„Zbog epidemiološke situacije izazvane virusom Covid-19 i povećanja broja pregleda u kostolačkoj Kovid ambulanti, na predlog Štaba za vanredne situacije Grada Požarevca u dogovoru sa Domom zdravlja Požarevac, od ponedeljka 30. novembra od 7 časova, počela je sa radom nova Kovid čekaonica u Kostolcu, smeštena u prostorijama izolovanog dela Tehničke škole sa domom učenika, sporedni ulaz, pored Dečijeg dispanzera. Obzirom da je broj pregleda povećan, a u cilju zaštite zdravlja građana Gradske opštine Kostolac, obezbeđena su sredstva i angažovana su još dva lekara koja će raditi u ambulanti u kostolačkom Domu zdravlja.\nApelujem na građane, da ukoliko primete bilo kakve simptome, da se jave u novootvorenu Kovid ambulantu, da budu strpljivi i da shvate ozbiljnost situacije, jer moramo da mislimo jedni na druge kako bi nam sutra bilo bolje i kako bismo se izborili sa virusom. Takođe, apelujem na građane koji su već bili na pregledu u Kovid ambulanti da slušaju savete i preporuke lekara i ostanu u svojim domovima, jer svaka virusna infekcija mora da se odleži. Apelujem i na građane koji čekaju rezultate krvi ili brisa da takođe ostanu u svojim domovima. Takođe, apelujem i na sve poslodavce da povedu računa o tome da niko od zaposlenih, ukoliko ima bilo kakve simptome koji mogu ukazati na virus, da ne dolaze na posao i time zaštite ostale radnike iz svog kolektiva.\nMoramo biti svesni situacije u kojoj se nalazimo i nadam se da ćemo uz pomoć savesnih građana uraditi nešto po pitanju smanjenja broja obolelih, jer ukoliko mislimo na sebe, mislimo i na ljude oko nas. Dragi sugrađani, mirujte u svojim kućama, slušajte savete struke, poštujte mere zaštite, nosite zaštitne maske, držite distancu, nemojte šetati i smanjite okupljanja.“ – istakao je predsednik Krstanoski.\nPrevious Uroš Đurić slavi 56. rođendan\nKonkurs za muzičku nagradu „Milan Mladenović“


Rasvijetliti sve zločine na prostoru Sandžaka\nNaslovnica NAJNOVIJE Nacija Rasvijetliti sve zločine na prostoru Sandžaka\nPriboj – Glavni muftija Islamske zajednice u Srbiji Muamer ef. Zukorlić pozvao je danas nadležne da smognu snage i rasvijetle sve zločine koji su se u prošlosti događali na ovim prostorima.\nMuftija Zukorlić je, povodom obilježavanja 18 godina od zločina u Sjeverinu, u pribojskom Domu kulture poručio da zločin koji nema epilog u pravosudnom i moralnom smislu predstavlja podsticaj zločincima na nove zločine.\nZaloživši se za kažnjavanje svih zločina, muftija Zukorlić je pozvao i građane da se okupe oko zajedničkih ciljeva koji moraju biti iznad svakog pojedinačnog interesa jer samo tako, kako je rekao, može se steći pravo na svjetlu budućnost.\nOn je na komemorativnom skupu poručio i da zločini iz prošlosti, pa i zločin u Sjeverinu, nikako ne bi smelo da budu razlog za međunacionalnu i međuversku distance.\nKomemorativnom skupu koji je organizovao Odbor Islamske zajednice u Srbiji u Priboju prisustvovali su predstavnic Fonda za humanitarno pravo, NVO “Žene u crnom” i rodbina i prijatelji nestalih.\nOktobra 1992. godine, pripadnici srpske paravojne formacije “Osvetnici”, pod komandom Milana Lukića, presreli su kod sela Mioče autobus za Priboj i iz njega izveli 15 muškaraca i jednu ženu bošnjačke nacionalnosti, nakon čega su, kako se veruje, odvedeni u Višegrad, gde su bili mučeni i na kraju ubijeni.\nZa taj zločin, Okružni sud u Beogradu osudio je na po 20 godina zatvora Lukića i Olivera Krsmanovića (obojica u odsustvu), Dragutina Dragičevića i Đorđa Ševića na 15 godina. Haški tribunal osudio je Lukića 2009. na doživotnu kaznu zatvora, za zločine u Višegradu. Tijela ubijenih Bošnjaka u Sjeverinu do danas nisu pronađena.\nNa skup nije došao ni jedan od srpskih ministara bošnjačke nacionalnosti.


koji ljekovi ne smiju da se kombinuju | Magazin | Lifestyle\n21. January, 20:28\n2 LEKA KOJA SE KUPUJU BEZ RECEPTA NIKAD NE UZIMAJTE ZAJEDNO: Zimi se najčešće koriste, a posledice su OPASNE 0 Podijeli Podijeli na facebook Podijeli na twitter Podijeli na viber Pošalji na mail\n2 LEKA KOJA SE KUPUJU BEZ RECEPTA NIKAD NE UZIMAJTE ZAJEDNO: Zimi se najčešće koriste, a posledice su OPASNE\n27.12.2021. / 16:00\nAutor Mia Stanković Izvor mondo.rs 27.12.2021. / 16:00\nSaznajte koji lekovi ne smeju da se kombinuju, jer izazivaju veliku štetu po zdravlje.\nIzvor: Vera Petrunina/Shutterstock.com\nVećina nas veruje da je uzimanje lekova koji "ne idu na recept" potpuno bezopasno, jer za njih nije potrebna konsultacija i recept od lekara. Međutim, postoji velika opasnost od pogrešnog kombinovanja lekova, a što može da dovede do ozbiljnih i opasnih posledica. Stručnjaci su imenovali jedan ovakav "loš par", koji je i te kako štetan po zdravlje.\nAko redovno uzimate antihistaminike za lečenje alergija, ne bi trebalo da ih kombinujete sa lekovima protiv bolesti kretanja koje mnogi uzimaju pre dugih putovanja, a posebno tokom zime. Stručnjaci ističu da ova dva leka mogu da izazovu iznenadnu i jaku pospanost, a koja može biti veoma opasna ako ste na putu, posebno ako vozite.\nVLADA DONIJELA UREDBU - EVO OD ČEGA ĆE ZAVISITI CIJENA LJEKOVA U CRNOJ GORI\nStvar je u tome što ovi lekovi mogu da izazovu blagu pospanost kada se uzimaju, a njihova kombinacija udvostručuje količinu aktivnog sastojka.\n"Budite oprezni kada kombinujete antihistaminike protiv alergija kao što je difenhidramin sa lekovima protiv mučnine kao što je dramina. Njihovi slični aktivni sastojci mogu da dovedu do prekomerne pospanosti", kaže Nikol Gatas, docent farmakologije.\nDobra vest je da ako već uzimate antihistaminike, oni mogu da pomognu kod mučnine izazvane kretanjem, navodi The Cleveland Blade.\n"Ako antihistaminici nisu dovoljno efikasni za lečenje mučnine izazvane kretanjem", kaže Gatas, "možete da pređete na lekove sa drugim aktivnim sastojkom koji ne izaziva pospanost", zaključio je farmakolog.


Vašington: Ambasador Đurić sa kongresmenkom Eskobar o odnosima Srbije i SAD | Ministarstvo spoljnih poslova\nVašington: Ambasador Đurić sa kongresmenkom Eskobar o odnosima Srbije i SAD\nAmbasador Republike Srbije u Sjedinjenim Američkim Državama Marko Đurić sastao se danas u Kongresu sa demokratskom kongresmenkom, članicom Vojnog komiteta u Predstavničkom domu, Veronikom Eskobar.\nU svetlu 140. godišnjice uspostavljanja diplomatskih odnosa, ambasador Đurić ocenio je da današnji odnosi Srbije i SAD mogu, po svojoj sadržajnosti i razvijenosti, parirati nekadašnjem nivou istinskog partnerstva koje je često odlikovalo naše dve države kroz istoriju.\nPodsetivši da se ove godine navršava i 15. godišnjica saradnje Vojske Srbije i Nacionalne garde Ohaja u okviru Programa državnog partnerstva, Đurić je apostrofirao da saradnja Srbije i Amerike upravo u domenu odbrane i bezbednosti predstavlja okosnicu sveukupnih bilateralnih odnosa, kao i da postoji obostrani interes da se ta saradnja nastavi i proširi i na nove oblasti.\nOsvrnuvši se na koncept „Otvoreni Balkan“, Đurić je bliže objasnio da je reč o regionalnoj inicijativi koja ima za cilj unapređenje životnog standarda građana kroz omogućavanje slobodnog protoka radne snage, robe, kapitala i sistema pružanja usluga.\nPrecizirao je da je inicijativa potekla od zajedničke vizije predsednika Vučića, premijera Severne Makedonije Zaeva i premijera Albanije Rame, kao i da je suština da se, u periodu pred nama, ona proširi pridruživanjem i drugih partnera ovom perspektivnom formatu saradnje.\nPo pitanju napretka Srbije na ekonomskom planu, ambasador Đurić upoznao je kongresmenku Eskobar sa činjenicom da stopa rasta Srbije u prvih šest meseci ove godine iznosi neverovatnih 7,5%, što je dokaz da će projekcije predsednika Vučića o ukupnoj stopi rasta za 2021. godinu biti i više nego ostvarene.\n„Ovi najnoviji podaci potvrđuju da se naša zemlja, čak i u drugoj pandemijskoj godini, po svojoj ekonomskoj snazi i stabilnosti svrstava u sam vrh Evrope. Za nas je jedini put onaj koji ide pravo napred i nastavićemo da težimo tome da Srbiju jačamo kako iznutra tako i spolja – kroz saradnju sa velikim ekonomskim silama kao što je SAD“, zaključio je Đurić.


Užas u Istočnom Sarajevu: Muž ubio ženu, pa presudio i sebi | MONDOBA\nIstocno Sarajevo u kucu pronadjena dva tijela\n6. August, 09:42\nUžas u Istočnom Sarajevu: Muž ubio ženu, pa presudio i sebi 0 Podijeli Podijeli na facebook Podijeli na twitter Podijeli na viber Pošalji na mail\n09.11.2019. / 12:24 15:50\nIzvor MONDO/Agencije 09.11.2019. / 12:24 15:50\nOsoba K.B. ubila je iz puške S.B, nakon čega je izvršila samoubistvo u porodičnoj kući u Istočnoj Ilidži, saopšteno je iz Policijske uprave Istočno Sarajevo.\nTijela stradalih prevezena su u prosektiru u Miljeviće, gdje će sutra po naredbi postupajućeg tužioca biti izvršena obdukcija.\nZavrnuo ventile i ostavio "pola" Istočnog Sarajeva bez vode\nUviđajem, koji su u pomoćnom objektu u sklopu porodične kuće u Ravnogorskoj ulici izvršili policijski službenici, u prisustvu okružnog tužioca iz Istočnog Sarajeva i sudskog vještaka, utvrđeno je da je lice K.B. upotrebom puške lišio života lice S.B, a zatim istim oružjem izvršio samoubistvo.\nU saopštenju podsjećaju da je Policijskoj stanici Istočna Ilidža danas u 9.10 časova prijavljeno da su u pomoćnom objektu u sklopu porodične kuće pronađena tijela muškarca i žene.\nUtvrđeno je da je riječ o K.B. i S.B. iz Istočne Ilidže.\nPrema nezvaničnim informacijama Kenan Bašić ubio je suprugu Senadu, a potom presudio sebi. Riječ je o povratničkoj porodici koja je bavila plasteničkom proizvodnjom.\nZajedno nastupaju Sarajevo i Istočno Sarajevo!\nIstočno Sarajevo leš


Priprava i karakterizacija kompozitnog skeleta za potencijalnu primjenu u inženjerstvu koštanog tkiva | Repozitorij Fakulteta kemijskog inženjerstva i tehnologije Sveučilišta u Zagrebu\nHanžek, A. (2015). Priprava i karakterizacija kompozitnog skeleta za potencijalnu primjenu u inženjerstvu koštanog tkiva (Diplomski rad). Preuzeto s https://urn.nsk.hr/urn:nbn:hr:149:598565\nHanžek, Andrija. "Priprava i karakterizacija kompozitnog skeleta za potencijalnu primjenu u inženjerstvu koštanog tkiva." Diplomski rad, Sveučilište u Zagrebu, Fakultet kemijskog inženjerstva i tehnologije, 2015. https://urn.nsk.hr/urn:nbn:hr:149:598565\nHanžek, A. (2015). 'Priprava i karakterizacija kompozitnog skeleta za potencijalnu primjenu u inženjerstvu koštanog tkiva', Diplomski rad, Sveučilište u Zagrebu, Fakultet kemijskog inženjerstva i tehnologije, citirano: 09.11.2021., https://urn.nsk.hr/urn:nbn:hr:149:598565\nHanžek A. Priprava i karakterizacija kompozitnog skeleta za potencijalnu primjenu u inženjerstvu koštanog tkiva [Diplomski rad]. Zagreb: Sveučilište u Zagrebu, Fakultet kemijskog inženjerstva i tehnologije; 2015 [pristupljeno 09.11.2021.] Dostupno na: https://urn.nsk.hr/urn:nbn:hr:149:598565\nA. Hanžek, "Priprava i karakterizacija kompozitnog skeleta za potencijalnu primjenu u inženjerstvu koštanog tkiva", Diplomski rad, Sveučilište u Zagrebu, Fakultet kemijskog inženjerstva i tehnologije, Zagreb, 2015. Dostupno na: https://urn.nsk.hr/urn:nbn:hr:149:598565\nZa citiranje koristite ovu mrežnu adresu: https://urn.nsk.hr/urn:nbn:hr:149:598565\nNaslov Priprava i karakterizacija kompozitnog skeleta za potencijalnu primjenu u inženjerstvu koštanog tkiva\nNaslov (engleski) Preparation and characterization of composite scaffold for potential application in bone tissue engineering\nAutor Andrija Hanžek\nDatum i vrijeme pohrane 2016-12-07 13:46:04


VOZAČI, OPREZ! NOVE KAMERE POSTAVLJENE širom Beograda, mogu da snime i LICA LJUDI za volanom! EVO GDE IH SVE IMA! | Vesti | Espreso\nKamere / Ilustracija, Foto: Dragana Udovičić\nVOZAČI, OPREZ! NOVE KAMERE POSTAVLJENE širom Beograda, mogu da snime i LICA LJUDI za volanom! EVO GDE IH SVE IMA!\nRadi se o kamerama čuvene kineske firme koje će omogućiti ne samo snimanje saobraćajnih prekršaja, već i prepoznavanje registarskih tablica, pa čak i lica ljudi u automobilima\nObjavljeno: 06.05.2019. 22:56h\nU mnogim delovima prestonice, a posebno na Novom Beogradu, postavljene su nove kamere, uglavnom na najprometnijim saobraćajnicama, prenose beogradski mediji.\nRadi se o kamerama čuvene kineske firme koje će omogućiti ne samo snimanje saobraćajnih prekršaja, već i prepoznavanje registarskih tablica, pa čak i lica ljudi u automobilima.\nKako se saznaje, postavljanje novih kamera za video-nadzor saobraćaja je samo deo projekta koji treba da realizuje kineska kompanija u skladu sa međudržavnim ugovorom koji su potpisale Srbija i Kina.\nKružni tok u Vojvođanskoj ulici, Jurija Gagarina na nekoliko mesta, Dr Ivana Ribara... samo su neke od lokacija na kojima su osvanuli novi stubovi, neki čak i u obliku krsta, na koje su postavljene kamere.\nVeć na prvi pogled se vidi da lokacije nisu nasumično izabrane, naprotiv. Radi se o saobraćajnicama koje su široke, na kojima automobili znaju da jure velikom brzinom, a na drugoj strani ima dosta pešaka.\nO novim kamerama pisano je još prošle godine, da bi one bile zvanično najavljene pre nekoliko meseci kada je obelodanjeno da će širom Beograda biti postavljeno njih 1.000 na oko 800 lokacija. kako su tada rekli iz MUP-a Srbije. Deo njih će beležiti saobraćajne prekršaje vozača, a ostatak će pripadnici MUP-a koristiti za vršenje svojih zadataka.\n- Jedan broj kamera je predviđen za otkrivanje saobraćajnih prekršaja, prolazak crvenog svetla, ali i nekorišćenje pojasa, korišćenje mobilnog telefona u vožnji, nepropisnog prestrojavanja. Ipak, to je znatno manji broj u odnosu na ukupnih 1.000 kamera - rekao je tada direktor policije Vladimir Rebić.\nIpak, većina kamera će imati totalno drugu svrhu.\n- Fokus će biti na sprečavanju činjenja najtežih krivičnih dela, ubistava i drugih dela koja izazivaju uznemiravanje građana - dodao je Rebić.\n1. Gavrila Principa 42\n2. Ugao Francuske i Gospodar Jovanove\n3. Hotel "Hajat"\n4. Milutina Milankovića i Tošin bunar\n5. Cvijićeva i Bulevar despota Stefana\n6. Požeška 52\n7. Takovska i Dalmatinska\n8. Zdravka Čelara i Preradovićeva\n9. Marijane Gregoran i Stevana Dukića\n10. Vojvode Micka Krstića i Patrisa Lumumbe\n11. Kneza Višeslava i Osogovska\n12. Ace Joksimovića (kod škole)\n13. Kneževačka, Bože Jankovića i Prvoboraca\n14. Surčin, centar\n1. Most na Adi\n2. Brankov most\n3. Pančevački most\n4. Pančevački put (razdvajanje starog i novog puta)\n6. Zrenjaninski put 96 i 98\n7. Buvljak, proširenje\n8. SIV 1, proširenje\n9. Omladinskih brigada i Jurija Gagarina, proširenje\n10. "Hajat", proširenje\n11. Surčinski put\n12. Jakovački Kormadin\n13. Borska i Baštovanska\n14. Obrenovački put, posle skretanja za Železnik\n15. Ibarska magistrala - Rušanj\n16. Ibarska magistrala - groblje Orlovača\n17. Ibarska magistrala - Vreoci\n1. SIV 1, proširenje\nALBANAC JE UPAO U AMBASADU U EU, VIKAO KOSOVO REPUBLJIK I UBIO AMBASADORA! Jeziv ZLOČIN je odredio sudbinu Kosova\nFRANCUZI POVLAČE PRIZNANJE KOSOVA?! Pokrenuta peticija, vrši se pritisak na Vladu!\nHARADINAJ UDARIO NOVI ŠAMAR SRBIJI I MERKELOVOJ! Od njegovih reči trese se sve\nASTROLOŠKA POVEZANOST IZMEĐU POLUDRAGOG KAMENJA I ČOVEKA: Evo koji odgovara vašem horoskopu!\nOVAKVOG SPRETNOG BARMENA BI SVAKO POŽELEO! Ali ko ima hrabrosti da popije njegov koktel?!. (VIDEO)\nSUPRUGA PUKOVNIKA LALOVIĆA SE POLILA BENZINOM, HTELA DA SE ZAPALI: Velika drama na Bežaniji! (VIDEO)\nODMARA ZA SVE PARE\nBABIĆ IPAK NIJE POSLUŠAO PREDSEDNIKOV SAVET: Srbi ga videli kako letuje daleko od Srbije, na 700 km od Sopota!\npostaje sve gore\nU RAKITI NAPETO, PAŠĆE KRV! Investitori pojačali obezbeđenje, sad upadaju na PRIVATNE POSEDE, meštani OČAJNI!\nDETE MU TRČALO KROZ STAN, KAŽNJEN S 2.500 DINARA! Muke Beograđanina kome je policija zakucala na vrata\nšta im bi?\nČESTITAMO ALBANSKOM TENISKOM HEROJU ĐOKOVIĆU, DOMOVINA JE PONOSNA NA TEBE: Da li je ovo NAJVEĆA prvokacija IKAD?\nSplićani ispali od kluba s Malte\nHAOS NA POLJUDU POSLE MALTEŠKE SENZACIJE: Torcida uletela u teren, jurila igrače Hajduka da ih prebije!\nZAPLAKAO JE KAD JE ČUO SINIŠINO IME: Igrač Bolonje silno potresen zbog Mihajlovića, a čelnik kluba šalje podršku!\nšta mu je danas?\nNOVA STRAVIČNA UVREDA VOJISLAVA ŠEŠELJA: Ovo danas je čak i za njega PREVIŠE! (FOTO)\nNOVAK NAŠAO U MARBELJI DAVNO IZGUBLJENOG BRATA: On i Marko kao da su blizanci, a u pitanju je slavni fudbaler!\nSVE JE BILO LAKŠE UZ PARE! Uživala je da bude sponzoruša, onda je sa 40 godina shvatila nešto što ju je PRESTRAVILO\nRAZVOD VEKA: Malezijski kralj ostavlja RUSKU LEPOTICU jer je imala ODNOSE U BAZENU - sve je SNIMLJENO (VIDEO)\nOVO SIGURNO NISTE PRIMETILI\nCELOG ŽIVOTA GLEDATE OSMICU KARO, A NISTE PRIMETILI TAJNI ZNAK! Samo je potrebno ZAGLEDATI SE! (FOTO)\nPAR PAO SA DEVETOG SPRATA DOK SU IMALI ODNOSE NA PROZORU: Žena poginula, a muškarac ostao živ na NEVEROVATAN NAČIN\nDEVET ZNAKOVA KOJI POKAZUJU DA SA JETROM NEŠTO NIJE U REDU: Odmah se javite lekaru!\nSLUČAJNO SMO SAZNALI\nNATO GREŠKOM OBJAVIO U KOJIM ZEMLJAMA KRIJE NUKLEARNO ORUŽJE: Ovo su baze u kojima se nalaze RAZARAJUĆE BOMBE


„Bivši selektori Srbije treba da se zapitaju šta su radili“ /video/ - 30.01.2021, Sputnik Srbija\nVeselin Vujović, legendarni srpski rukometaš i trener, rekao je da skida kapu aktuelnom selektoru Srbije Toniju Đeroni. 30.01.2021, Sputnik Srbija\nostali sportovi, sport, veselin vujović, toni đerona, reprezentacija srbije\n© AP Photo / Darko BandicProslavljeni rukometaš Veselin Vujović\nŠpanski trener je jesenas preuzeo srpski tim i za svega jedno okupljanje je uspeo da potpuno promeni sistem.\nO tome je ranije za Sputnjik sport govorio rukometaš Mladen Šotić.\nVujović je za specijalizovani rukometni portal „Balkan handball” rekao da je sjajnim partijama Srbije protiv renomirane ekipe Francuske Đerona sebi doneo podršku javnosti i mirnoću za dalji rad.\n„Da se to nije desilo odmah bi mu podmetali noge. U poslednjih deset godina se dešavalo sve i svašta, saberite ko su bili selektori, pa neka ti ljudi snose odgovornost za to. Kada reprezentativci kažu da im nikada nije bilo bolje u reprezentaciji svako od njih mora da se počeše i zapita šta je radio kao selektor“, naveo je Vujović.\nUprkos svemu, Vujović ima bojazan kako će sve izgledati kada svi najbolji igrači Srbije budu u timu, što nije bio slučaj u januarskim mečevima.\n„Objektivan sam. Psihologija grupe ti je kao čaša, koristiš je, piješ iz nje, a onda samo jednom sklizne i pukne. Koliko god da se trudiš, lepiš, dolazak jednog ili dvojice koji se ne uklapaju, sve može da raz*ebe. Ja nikoga ne bih zvao u reprezentaciju ko je mislio da će nas Francuzi 'istamburati'. Ja... Možda će Toni to prevazići, naći način i okrenuti glavu, kao što često rade Španci. Oni to znaju, a mi Balkanci smo drugačiji, ne volimo da nam sugerišu i ne slušaju nikog“, naveo je Vujović.


Oko 1.000 dece izbeglica od septembra kreće u škole u Srbiji – Kruševac PRESS\nOko 1.000 dece izbeglica od septembra kreće u škole u Srbiji\nAutor Redakcija\t Objavljeno 23.08.2017. 0\nU Srbiji se trenutno nalazi oko 1.000 dece izbeglica školskog uzrasta, a većina njih krenuće 1. septembra u školu, zajedno sa vršnjacima iz Srbije, u lokalnim sredinama u kojima trenutno borave.\nDirektor Centra za zaštitu i pružanje pomoći tražiocima azila Radoš Đurović rekao je agenciji Beta da se procenjuje da se u Srbiji trenutno nalazi oko 1.000 dece školskog uzrasta, uglavnom iz Sirije, Avganistana i Pakistana, koji žive u centrima za azil i u tranzitnim centrima, uglavnom u pratnji roditelja ili srodnika.\nĐurović je rekao da je Ministarstvo prosvete najavilo da će od ove školske godine ta deca biti masovno uključena u sistem obrazovanja i pozdravio tu nameru ministarstva, ali i ukazao da je potrebno napraviti detaljan plan oko toga kako će ta deca biti primljena, jer ima primera da su deca u centrima daleko od lokalnih sredina u kojima treba da se školuju, a ima čak i dece bez pratnje roditelja.\nOn je ocenio da je najbolje rešenje da se deca izbeglice u domaći sistem obrazovanja uključe inkluzivno, odnosno zajedno sa srpskom decom, po dvoje ili troje u razredu, jer je do sada taj sistem deo najbolje rezultate.\n– I ne treba očekivati da, zbog nepoznavanja jezika, oni odmah prate nastavu kao i deca iz Srbije. Jer ta deca su prošla rat i migratorni put, oni su izvučeni iz konteksta i zbog toga im je prvo potrebno uključivanje u društvo. Imali smo slučajeve da su deca za tri do pet meseci naučili jezik i nastavili da normalno prate nastavu a glavna podrška su im upravo bili drugari iz razreda – rekao je on.\nĐurović je rekao da je bilo pokušaja da se formiraju posebna odeljenja sa decom izbeglicama, sa namerom da oni prvo nauče jezik pa da tek onda krenu u lokalne škole, ali da se taj sistem pokazao lošim jer su oni ostajali izolovani u centrima i u neprirodnom okruženju, pa su mnogo i odustali od obrazovanja.\nPrema njegovoj proceni, broj od oko 1.000 dece neće biti teško rasporediti u manjim grupama po školama širom Srbije, gde će moći normalno da prate nastavu i razvijaju se psihofizički.\n– Tako će biti izvučeni iz sredine kampa, u kojoj su sada izolovani, a kroz školu će učiti i o kulturi i običajima. I naša deca će biti obogaćena novim iskustvima, jer deca su ljubopitljiva i imaju živu međusobnu komunikaciju. Imali smo slučajeve i da su deca izbeglice tako dobro uspevala da se integrišu da su neki postajali i navijači srpskih fudbalskih klubova i igrali za timove svojih škola – rekao je on.\nĐurović je rekao da Centar za zaštitu i pružanje pomoći tražiocima azila pruža podršku toj deci za praćenje nastave i obezbeđuje prevodioce gde je to potrebno, a da postoji i veoma dobra saradnja sa psiholozima i pedagozima lokalnih škola u koje ta deca idu.\nCentar je u poslednja dva meseca učestvovao u pripremi 45 dece iz Avganistana i Iraka u Sjenici, Tutinu, Bogovađi i u Krnjači kroz organizovanje savetovanja i razgovora sa roditeljima, kroz pripreme radionica sa decom, učenja jezika i upoznavanja sa kulturom Srbije.\nGrade se dve mini-hidrocentrale na Rasini?\nPodrška razvoju socijalnog preduzetništva\nKOLO SRPSKIH SESTARA: Pokloni za najbolje đake sedam osnovnih škola\nUDRUŽENJE ŽENA PEŠČANIK: Performans mladih aktivistkinja i umetnica sa Kosova\nSTATISTIKA NE LAŽE: U 2021. godini Srbija izgubila skoro 74.000 stanovnika!\n17 + nineteen =\nUHAPŠEN KRUŠEVLJANIN: Pretio komšiji i sekirom oštetio ogradu! Pripadnici Ministarstva unutrašnjih poslova u Kruševcu uhapsili su I.M. (1975) iz okoline ovog grada zbog...\nSAOBRAĆAJKA U LUKAVCU: Dva muškarca poginula, troje povređenih! Dve osobe su poginule, a tri povređene u teškoj saobraćajnoj nesreći koja se jutros, oko...\nKOLO SRPSKIH SESTARA: Pokloni za najbolje đake sedam osnovnih škola Kolo srpskih sestara Kruševac je, povodom dana Svetog Save, darivalo najboljeg, Svetosavskog đaka, u sedam...\nTURCI POMAŽU VARVARINCIMA: Renoviran restoran koji priprema obroke za korisnike Narodne kuhinje U Varvarinu je svečano otvoren renovirani restoran u Sportskom centru "Temnić" u kojem se pripremaju...\nDRUGA POBEDA NAPRETKA: Bolji i od četvrtoplasirane ekipe Kazahstana U drugoj kontrolnoj utakmici, na pripremama u Antaliji, fudbaleri Napretka su sa 2:0 savladali Kiziljžar...\nJUBILEJ: 60 godina od otvaranja Umetničke galerije u Kruševcu Danas se navršava 60 godina od otvaranja Umetničke galerije u Kruševcu i prve izložbe koja...\nSinisa на Pomen za postradale rodoljube, žrtve fašističkog i komunističkog terora\nSAOBRAĆAJKA U LUKAVCU: Dva muškarca poginula, troje povređenih!\nTURCI POMAŽU VARVARINCIMA: Renoviran restoran koji priprema obroke za korisnike Narodne kuhinje\nDRUGA POBEDA NAPRETKA: Bolji i od četvrtoplasirane ekipe Kazahstana\nJUBILEJ: 60 godina od otvaranja Umetničke galerije u Kruševcu\nRODNI REFLEKTOR ZA MLADE: Neravnopravnost u privatnoj sferi\nZamenite bankarski šalter jednim klikom uz KOmBANK B\nPROSEČNA ZARADA U NOVEMBRU: U Kruševcu malo više od 500 evra\nISTRAŽIVANJE "NOVOG TREĆEG PUTA": Marinika Tepić uživa najveći ugled među opozicionarima


"Tagesancajger" odgovorio Kolindi: "Imali ste 80 vrsta jogurta, a i Tito je bio Hrvat" - Semberske\n“Tagesancajger” odgovorio Kolindi: “Imali ste 80 vrsta jogurta, a i Tito je bio Hrvat”\nBIZARNE izjave o bivšoj Jugoslaviji i izvinjenje Hrvatima nakon što je u Dubrovniku deci poklonila čokoladice iz Srbije, pobrojani su na podužem spisku “blamaža” hrvatske predsednice Kolinde Grabar Kitarović, koje je objavio švajcrski list “Tagesancajger”, pod naslovom “Svi gafovi Kolinde Grabar Kitarović”.\n– Hrvatska predsednica je ušla i u ofsajdu izjavama o socijalističkoj Jugoslaviji, čiji je deo bila Hrvatska do proglašenja nezavisnosti 1991. godine – podseća “Tagesancajger”, i u ironičnom tonu citira izjavu predsednice da u bivšoj Jugoslaviji Hrvati nisu smeli da se izjašnjavaju kao Hrvati, već da su morali da dolaze iz Hvatske.\nMnogi su se, navodi list, zapitali zašto predsednica laže.\n– Jugoslavija sigurno nije bila socijalistički raj, ali ni tamnica naroda, kako je opisuju hrvatski nacionalisti, a sada i hrvatska predsednica. Svako je mogao da se izjasni o svojoj nacionalnosti i religiji, izvodila se hrvatska himna “Lijepa naša”, a čak se i Tito izjasnio kao Hrvat u svom venčanom listu – navodi list, i podseća i da joj je jedan od prvih poteza bilo uklanjanje Titove biste s Pantovčaka.\nNavodi se da Kitarovićeva voli da sluša Marka Perkovića Tompsona, koji glorifikuje ustaštvo, a mediji ga nazivaju “bardom mržnje”. List podseća kako se grlila sa znojavim i polugolim fudbalerima i zaključila da je EU primila pogrešne izbeglice.\nKAO naročito bizarne, list navodi tvrdnje hrvatske predsednice da u bivšoj Jugoslaviji nije bilo izbora jogurta i da je vlastima moralo da se prijavljuje unapred koliko će neko hleba da pojede. List je Kolindi preporučio čitanje Miroslava Krleže, uz napomenu da je u bivšoj Jugoslaviji, još 1975. godine, bilo više od 80 različitih vrsta jogurta i sličnih mlečnih proizvoda.\nPrevious : On je novi načelnik Generalštaba Vojske Srbije!\nNext : Sylvester Stallone u 73. godini “rastura” u teretani /video/